گۆڕان بە مەرج لەگەل یەکێتی کۆدەبێتەوە\n2018-01-07 [11:45 AM]\nئەندامێکی جڤاتی گشتیی بزووتنەوەی گۆڕان، ئاماژە بەوە دەدات کە بەھیچ جۆرێک نایانەوێت لە یەکێتیی نیشتمانیی کوردستان نزیک ببنەوە، تا ئەو کاتەی ئەو حزبە کۆنگرەی خۆی دەبەستێت.\nخەلیل سەرکانی، ئەندامی جڤاتی گشتیی بزووتنەوەی گۆڕان، ڕایگەیاند: "بزووتنەوەی گۆڕان، ئامادەیە لە ھەموو لایەنێک نزیک بێتەوە، بۆ ئەوەی کێشەکان چارەسەر بکەین، بەڵام ئێمە نامانەوێ لە لایەنێک نیزیک بینەوە کە ڕێز لە ھەڵوێست و ئیرادەی ئێمە نەگرێت".\nئەو ئەندامەی جڤاتی گشتیی بزووتنەوەی گۆڕان، لەبارەی رێککەوتنەکەیان لەگەڵ یەکیتی، ئەوەی خستە روو، کە ھیچ کات گۆڕان ”پێی خۆش نەبووە“ ڕێککەوتننامەکەی لەگەڵ یەکێتی ھەڵپەسێرێت، بەڵام ”ھەڵوێستی یەکێتی و کەمتەرخەمییەکانی بەرامبەر بە ڕێککەوتنەکە، وای لە گۆڕان کردووە ئەو ڕێککەوتنە سڕ بکات“.\nئاشکراشی کرد کە ئەو کاتەی بە ئامادەبوونی جەلال تاڵەبانی و نەوشیروان مستەفا، ڕێککەوتنیان لەگەڵ یەکێتی واژۆ کرد، ڕێککەوتنەکە ”جێگەی ئومێدی ھەردوولایان بوو“. گوتیشی: "کاتێک یەکێتی گرنگی بە ڕێککەوتنەکە نەدا، ئەو کاتە لایەنگرانمان لە ئێمە نیگەران بوون، بۆیە ئێمەش بەکۆی دەنگی جڤاتی نیشتمانی و جڤاتی گشتی، کۆتا ھەڵوێستی خۆمان لەسەر ڕێککەوتنەکە دەربڕی".\nخەلیل سەرکانی، ئەندامی جڤاتی گشتیی بزووتنەوەی گۆڕان، جەختی لەوەش کردەوە: "جارێکی دیکە لەگەڵ یەکێتیی ھاوشێوەی ڕێککەووتنەکە نزیک نابنەوە، تا ئەو کاتەی کۆنگرە دەبەستن“. ئەوەشی ئاشکرا کرد: ”ئەگەر زانیمان ئەوانەی یەکێتی بەڕێوە دەبەن کەسانی شیاون و ئامادەن خاوەنی قسەی خۆیان بن، ئەو کاتە ئێمەش قسەی خۆمان دەبێت".\nئەم هەواڵە 1303جار خوێندراوەتەوە


دوای چەند کاتژمێرێک لە شووکردنی گیانی دەرچوو\nخانمێکی ئەمەریکی لەدوای تووشبوونی بەنەخۆشی شێرپەنجە رۆژەکانی کۆتایی تەمەنی لە نەخۆشخانە بەسەربرد، بەڵام ئەوەی بۆ خوێنەرانی ئەو هەواڵە مایەی خەمباری بووە، دوای چەند کاتژمێرێک لە هاوسەرگیرییەکەی کۆچی دوایی کرد.\nئەو خانمە ناوی هیدزەو تەمەنی 31 ساڵ بووەو دووچاری نەخۆشی شێرپەنجەی سنگ بووە، لە ویلایەتی کۆنیتێکتی ئەمەریکا ژیاوە، لەگەڵ خۆشەویستەکەیدا لەسەر قەرەوێڵەی نەخۆشخانە ئاهەنگی هاوسەرگیری ئەنجام دەدەن، بەڵام دوای 18 کاتژمێر و بۆ رۆژی دواتر بۆ هەتایە چاوەکانی لێکدەنێت و تاریکی گۆڕ دەبێتە هەوارە تازەکەی نەک ئامێزی دڵخوازەکەی.\nئەوەی لە وێنەکاندا دەبیندرێت ئەو خانمە لەکاتی ئاهەنگگێڕانیشدا سەرقاڵی ململانێییە لەگەڵ نەخۆشی شێرپەنجەداو بەجلوبەرگی سپی و تارای بوکێنییەوە ئۆکسجین بەکاردەهێنێت و دەمامکی بەستووە.\nهیدز لەکاتی راهێنان و رۆڵبینین لە سەماکاندا دەکەوێتە داوی ئەو کوڕەوە کە ناوی دەیڤیدە، بەڵام دواجار بڕیاری هاوسەرگیریی دەدەن سەرەڕای ئەوەی کچەکە لە کۆتاییەکانی ژیانیدا بووە.\nدەیڤیدی زاوا کە تەنها 18 کاتژمێر لە ژیانی سینگڵی دوورکەوتبووەوە بۆ دەزگاکانی راگەیاندن لە وڵاتەکەیدا وتوویەتی "لە رۆژی 23ی دیسەمبەری 2016 بڕیاربووە هاوسەرگیری بکەین، بەڵام بەهۆی نەخۆشی ئەو کچەوە ئاهەنگەکەمان دواخست و بڕیارماندا لە 30 دیسەمبەری 2017 هاوسەرگیریی ئەنجام بدەین، بەڵام پزیشکەکان پێیانڕاگەیاندم هەوڵی ئەوە بدەم کاتەکەی نزیکتر بکەمەوە، چونکە دیاربووە باری تەندروستی بەرەو خراپتربوون دەچوو"\n2018-01-17 |2133 جار خوێندراوەتەوە|


شاندێکی کۆدار بە سەرپەرشتی هاوسەرۆکانی کۆدار هەڤاڵان (فواد بریتان و زیلان تانیا)، هەروەها مەزڵوم حەفتەن ئەندامی کۆردیناسیۆنی کۆدار و پەیمان ڤیان ئەندامی دیپلۆماسی کەژار، رۆژی چوارشەممە رێکەوتی 19ی نیسانی 2017 سەردانی بارەگای ناوەندی کۆمەڵە ـ رێکخراوی کوردستانی حزبی کۆمۆنیستی ئێران یان کرد. شاندەکەی کۆدار لەلایەن شاندیکی کۆمەڵە بە سەرپەرشتی هاوڕێ ئیبراهیم عەلیزادە سکرتێری گشتی کۆمەڵە پێشوازیان لێکرا.\nلەدانیشتنێکدا هەردوولا رەوشی سیاسی ناوچەکە و بە تایبەت ئێران و رۆژهەڵاتی کوردستانیان بە تێر و تەسەلی تاوتوآ کرد، هاوکات ئاماژە بە هەڕەشەی پەرەسەندنی زیهنیەتی شۆڤێنیزم لەناوچەکەدا کرا و تەشەنە سەندنی ئەو هێڵەش بە خاڵێکی مەترسیدار بۆ بەرژەوەندی گەلانی ناوچەکە وەسفکرا.\nلەبەردەوامی دانیشتنەکەدا جەختیش لەسەر ئەوە کرایەوە کە بە ئامانجی رێگرتن لەو زیهنیەتە مەترسیدارە، دەبێت هێزە ئازادیخوازەکان بە باشترین شێوە کەڵک لەو دەرفەتانە وەربگرن کە بۆ گەلی کورد لەسەرجەم بەشەکانی کوردستان رەخساوە و لەپێناو پێکهێنانی بەرەیەکی هێزە چەپ و دیموکراسیخواز و دژە فاشیزم هەوڵەکان چڕ و پتەوتر بکرێن.\nلە بەشێکی تری دانیشتنەکەدا لەگەل ئەوەی هەر دوو لایەن جەختیان لەسەر کاری هاوبەش و هاوکاری و هاوئاهەنگی نێوانیان کردەوە، شاندەکەی کۆدار یش دەستنیشانیان کرد کە ئەوان ئامادەن هەموو هێز و توانای خۆیان بۆ جێبەجێکردنی هەر ئەرکێک لە بونیادنانی یەکێتی و بەرەی دیموکراسین بخەنە گەڕ و پێویستی راپەڕاندنی هەموو ئەو کار و خەباتانەیان بە بەرپرسیارێتی شۆڕشگێڕانە دووپات کردەوە و لێرەشەوە داوای خۆیان ئاراستەی سەرجەم لایەنە سیاسییەکانی رۆژهەڵاتی کوردستان کرد کە هەوڵەکانیان بۆ یەکێتی و یەکدەنگی بخەنەڕوو.\nلەکۆتایی دانیشتنەکەدا ئاماژە بەوەدرا کە بۆ مایەپووچ کردنی سیاسەتەکانی کۆماری ئیسلامی و سنووردارکردنی زیهنیەتی دەسەڵاتداری رژێم، لایەنەکان پەیوەندییەکانیان پتەوتر بکەن.\nلەدوای نێزێک پێنج مانگ شەڕ و خۆڕاگری بێ وێنە، سەرەنجام پێتەختی تاریکپەرەستانی داعش کەوتە دەست شەرڤانانی ئازادی و هێزەکانی سوریەی دیموکراتێک. بەر لە هەر شتێک ئەم سەرکەوتنە مەزنەسه‌ره‌تا له رێبه‌ر…


ڕێكخراوێك ژمارەیەك هەلی كار بۆ كچان و ژنان ڕادەگەیەنێت – تۆڕی میدیایی خەڵک\n2020/01/01 - 11:30 AM\nڕێكخراوی نۆزدە گۆشە ژمارەیەك هەلی كار بۆ پڕۆژە‌كانی ڕێكخراوەكە ڕادەگەیەنێت و مەرجەكانی وەرگرتنیش دیاری دەكات.\nڕێكخراوی نۆزدە گۆشە لە ڕاگەیەنراوێكدا، هەلی كار بۆ ژمارەیەك لە كچان و ژنان دەڕەخسێنێت، كە دەرچووی بەشی كۆمپیوتەر بن و ڕایگەیاندووە، ئەگەر خوازیار زمانی عەرەبی بزانێت باشترە یان هەلی وەرگرتنی زیاتر دەبێت.\nڕاشیگەیاندووە، پێویستە خوازیار هەڵگری بڕوانامەی بەكالۆریۆس بێت لە بەشی كۆمپیوتەر، (هەربەشێكی كۆمپیوتەر بێت دەگونجێت) ڕۆژی هەینی دوا كاتە بۆ وەرگرتنی سیڤی و دەشڵێت: “نامە بنێرن بۆ ئیمەیڵ ڕێنماییتان پێ دەگات”.\nئاماژەی بەوەشكردووە، تەنها لەڕێگەی ئیمەیڵی سەرەكی ڕێكخراوی نۆزدە گۆشە دەتوانن پەیوەندی بكەن بە ناونیشانی [email protected]


ئاکۆ برایم: سوکایەتى لەنێوان ریزى پێشەوە و پاشەوە. | wtarikurd\nنوسینی : ئاکۆ براهیم | 18.03.2017 7:34 AIM: | بەشی: فرە بابەت | بێ کۆمێنتە\nئێمەى هاوڵاتى بەش مەینەتى ئەم وڵاتە، هەمیشە لەدواى دواوەین، هەموو کاتێک پەراوێز خراوین، لەهەموو بۆنە خۆش و تاڵەکاندا، کەس حسابى سفرى دواى فاریزەمان بۆناکات. لەکاتێکدا ئەو بەرپرسانە کە ئەمڕۆخۆیان بادەدەن و، پۆزمان بەسەردا لێدەدەن، بەرهەمى رەنج و خۆێن و قوربانى ئێمە یە. زۆرێک لەو بەناو بەرپرسانە بۆ رۆژێکیش سەختى و نارەحەتى وگەرما و سەرما و برسێتیان نەچێشتووە. پێم خۆش بوو کە کاک ئەدهەم بارزانى و کاکە حەمە دواى پیتر لەچارەکە سەدەیەک، درکیان بەوە کرد کە پەراوێز خستن و وەلانان چەنێک قورس و ناخۆش و تاڵە، بۆیە نەیانتوانى بۆ نیو سەعات خۆیان رابگرن،لەکاتێکدا ئێمە هەموو ژیانمان لەپاشەوەین و، لەریزى دواى دواوەش گەر بەپێشەوە جێگەمان بێتەوە شوکرى خوا ئەکەین.\nکاک ئەدهەم خۆى بە نوێنەرى پارتى و دەمڕاستى بارزانى دەزانێت، چى دەبوو لەبرى بارزانى، کەبێزى نایەت و پێى نەنگە بێتە ناو میللەت، ئەو لەبرى بارزانى بۆ سەعاتێک لەنێو خەڵکى دابوایە، کە دڵنیام بۆ پاشەرۆژ و هەڵبژاردنیش سودى بۆ خۆى و حزبەکەى دەبوو، بەڵام کەسێک لاى نەنگ و شورەیى بێت بچێتە ناو میللەتەوە و ، لەگەڵ کەسانى هەژار و لێقەوماو و، لێو بەبار و شەڕوال دڕاو دابنیشێت. ئەى بۆچى و لەبەر چى و بۆچ مەبەست و مەرامێک ئەچێتە شوێنێکى واوە؟! چەند جوان و شایستە دەبوو، ئەویش شان بەشانى ئەو خەڵکە رەشۆکە دابنیشتایە. راگەیاندنەکان وێنەى گەورەو گرانیان بگرتایە و وایان نیشان بدایە کە جەنابى کەسێکى سادە و خاکى یە و، پێى خۆش نى یە بچێتە پێشەوە!!\nچەند جوان دەبوو لەبرى ئەدهەم وبارزانى و کاکە حەمەو تەواوى ئەو بەرپرسانە، تاقانەکانى هەڵەبجە و بنەماڵەى شەهیدان لە پیشەوە بونایە. بۆ چەند ساتێک هەستیان بە خۆشى بکردایەو، ئارام بونایە کە بەرپرسان لەدواى ئەوانەوەن و، لەبەر ئەوەى بۆنە و یادەکە مەراسیم و پرسە و ماتەمینە، شیرینى خواردن وقاقا و پێکەنین نى یە، تا خەمى ئەوەت بێت بەشت نەمێنێت وزومى کامێراکان جوان وێنەت نەگرێت\nمن ئەوە بەسوکایەتى نازانم بەڵکو بەسەربەرزى و شانازى دەزانم کە بەرپرس و گەورەیەک لەنێو میللەتدا بێت، وێنەیان لەگەڵ بگرێت، کوێ بیستى خەمەکانیان بێت. رەنگبێت جەنابى شێخ ئەدهەم وەها پەروەردەکرابێت وراهێنرابێت، کە نابێت لەمیللەت و خەڵکى هەژار نزیک بێتەوە، ئێستاش بەحسابى شێخ ومسکێن سیاسەت دەکات. چونکە لەفەرهەنگى ئەواندا ئەوە سوکایەتى یە (تۆ تەماشاى سەرۆکى هەرێم ، سەرۆکى حکومەت ،کە بەساڵان لەمیللەت و جەماوەرنزیک ناکەونەوە) مادام ئەدهەم بارزانیش لەبنەماڵەى ئەوانە، کەواتە دانیشتن لەگەڵ خەڵکا و چوونە ناو میللەت لووتکەى سوکایەتى یە.\nجەنابى شێخ ئەدهەم و سەرانى حزبەکەت من دەڵێم سوکایەتى ئەوە نى یە کە ریزى پێشەوەت نەدەنێ، لەسەر ئەوە بتۆرێیت، ئەمە بۆخۆى سەلمێنەرى ئەوەیە کە بەڕێزتان بۆخاترى یاد و ماتەمینەکە نەچووى، بەڵکو بۆ خۆدەرخستن و خۆ نواندن چوویت.\nسوکایەتى ئەوە نى یە کەمنالێکى بەرکەوتەى هەڵەبجە پێت پیا بنێت. سوکایەتى ئەوە نى یە کە نابینایەکى هەڵەبجە شانت لێ بخشێنێت\nسوکایەتى ئەوەیە کە 26 سالە پارتەکەى تۆ و تەواوى پارتەکانى دیکە، بازرگانى بەو شارەوە دەکەن، سوکایەتى ئەوەیە ئەو شارەتان کردوە بەپاریزگا کەچى لەگوند و کەلاوەیەک زیاتر هیچى تر نى یە. کەستان بێزتان نایەت تەنانەت سووکە کۆڕو کۆبونەوەیەکیشى تیا ساز بکەن.\nسوکایەتى ئەوەیە کە لەم وڵاتە پرخێرو بێرەدا سەرکردەکەى خاوەنى هەزاران ملیار دۆلارى خەوتو بیت، بانکەکانى تورکیا و سویسرا ، سیخناخ بکەیت کەچى بەرکەوتویەکى چەکى کیمیاوى پارەى دوو دەرزى و دەستەیەک حەبى نەبێت و لەتاوا گیان لەدەست دەدات.\nسوکایەتى ئەوەیە کە رۆژانە ئەو هەموو تانکەرە بەبەردەم ئەوشارەدا گوزەر دەکەن، کەچى خەڵکى ئەوێ بۆ دەبەیەک نەوت زەقەى چاویان دێت. لەتاو سەرما دار و نایلۆن و تەختە ومقەبا ئەسووتێنن.\nسوکایەتى ئەوەیە کە بەساڵان ئەو شارە پەراوێز بخەیت، بەڵام بۆ یاد و خۆدەرخستنێک خۆت بکەیت بە پاڵەوان و وەحشى شاشە بەئوتومبیلى مۆدیل بەرز و جلى باق و بریق، منەت بەسەر خەڵک وخاک و خۆڵەکەیدا بکەیت\nسوکایەتى ئەوەیە کە حکومەتەکەت رۆژانە بەرەڵا و سۆزانى لە لوبنان و ئەمریکا و میسر ئەهێنێت، بۆ کەیف و بەزمى شەوانە و بەجانتا دۆلاریان پێشکەش دەکات، پرۆژەى گەورەى وەبەرهێنانیان پێدەبەخشێت، لەولاشەوە بریندارێکى هەڵەبجە و کەمئەندامێکى ئەو شارە بە شەش مانگ چارەکە موچەیەکى نەدەیتێ.\nسوکایەتى ئەوەیە کە سەرۆکى حکومەتەکەت بە دوومانگ پتر لە 90 ملیۆن دۆلار بۆ شارى دهۆکى سەربەحزبتان خەرج دەکات، کەچى سێ ساڵە قروشێک بۆ ئەوێ سەرفنەکراوە. لەهەموو خزمەتگوزاریى و پێشکەوتنێک بێ بەشە.\nسوکایەتى ئەوەیە کە نفوس و دەسەڵات و پێگەت لەو شارە نەبێت، کەچى داواى پۆست و کورسى بکەیت وخۆت بەکوێخاو خاوەنى بزانیت.\nسوکایەتى ئەوەیە کە خۆت لەریزى فیر عەون و بنەماڵەى پیرۆزا ببینیتەوە، خەڵکەکەشى وەک سەپان و خزمەتکار سەیر بکەیت. وابزانیت ئەوان کۆیلە و دەربار و غولامى تۆن. ئەبێت هەموو دەست لەسەر سنگ لەحزورتا بن.\nئومێد ئەکەم کەرێکخەرانى مەراسیمى ئەو یادە ساڵێکى دیکە، رێگە نەدەن بەهیچ بەرپرسێک کە بەشدارى ئەو ماتەمینینە بکات. نەکو خوا نەکردە ئەمجارە بەرپرسێکى گەورەتر بەشدار بێت، ئەویش لەریزى پێشەوە جێگەى نەبێت، ئەوکاتە بەدورى مەزانە لەسەر ئەو تاوانە جەنگى مەغڵوبە و شەرى ناوخۆبقەومێت.


خوێندكارانی زانكۆی پۆلیتەكنیكی سلێمانی بڕوانامەی خولی (Internship) بەدەستدەهێنن – زانکۆی پۆلیتەکنیکی سلێمانی\nخوێندكارانی زانكۆی پۆلیتەكنیكی سلێمانی بڕوانامەی خولی (Internship) بەدەستدەهێنن\nلە مەراسیمێكدا لە سەرۆكایەتی زانكۆی پۆلیتەكنیكی سلێمانی، بڕوانامەی حكومەتی هەرێمی كوردستان بەسەر خوێندكارانی بەشداربووی خولی (Internship) دابەشكرا، كە خوێندكارە بەشداربووەكانی زانكۆی پۆلیتەكنیكی سلێمانی ژمارەیان 248 خوێندكارە و پلەی یەكەمین لەسەر ئاستی زانكۆكانی هەرێمی كوردستان بەدەستهێناوە.\nئەمڕۆ چوارشەممە ١٥/١/٢٠٢٠ ناوەندی گەشەپێدان بۆ كار (CDC) ی زانكۆی پۆلیتەكنیكی سلێمانی بەهاوكاری رێکخراوی IREXی ئەمریکی و ئەنجومەنی وەزیرانی هەرێمی كوردستان، لە هۆڵی پیرەمێردی سەرۆكایەتی زانكۆ و بەئامادەبوونی شەماڵ رەباتی نوێنەری حكومەتی هەرێم و پ.ی.د.ئالان فەرەیدون عەلی ئەمین و پ.د.سۆران ئەبوبەكر یاریدەدەری سەرۆكی زانكۆ بۆ كاروباری زانستی و ژمارەیەك لە راگرانی كۆلێج و پەیمانگاكانی زانكۆ، مەراسیمی دابەشكردنی بڕوانامەی ئەنجومەنی وەزیرانی هەرێمی كوردستان بەسەر خوێندكارانی بەشداربووی خولی (Internship) دابەشكرا، كە خوێندكارە بەشداربووەكانی زانكۆی پۆلیتەكنیكی سلێمانی ژمارەیان 248 خوێندكار بوو، وە پلەی یەكەمیان لەسەر ئاستی زانكۆكانی هەرێمی كوردستان بەدەستهێنا.\nسەرەتایی مەراسیمەكە بە ساتێك وەستان بۆ گیانی پاكی شەهیدان دەستیپێكرد، پاشان نەورۆز مستەفا بەڕێوەبەری سەنتەری (CDC) ی زانكۆ و سەرپەرشتیاری خولەكە باسی لە گرنگی و سوودی خولەكە بۆ ئامادەبووان كرد، دواتر لەلایەن پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی وتەیەك پێكەشكرا و تێیدا بەخێرهاتنی ئامادەبوونی كرد و رایگەیاند: ئەمڕۆ رۆژێكی گرنگە لە مێژووی زانكۆكەماندا كە لەمساڵدا رێژەیەكی بەرچاو لە خوێندكارانمان بە سەركەوتوویی ئەم خولە گرنگەیان تەواوكرد، وتیشی: سوپاسی ئەو كۆمپانیایانە دەكەین كە لەماوەی بەڕێوەچوونی خولەكەدا هاوكاری خوێندكارانی زانكۆیان كردووە و هەمیشە پاڵپشتی زانكۆ بوون، وە نیشاندەری ئەو پەیوەندییە راستەقینە بوون كە لە نێوان زانكۆ و كەرتی تایبەت هەبووە.\nپ.ی.د.ئالان فەرەیدون عەلی ئەمین ئاماژەی بەوەكرد: وەك زانكۆ سوپاسی نووسینگەی جێگری سەرۆكی حكومەتی هەرێم و بەڕێز قوباد تاڵەبانی دەكەین كە هەمیشە پاڵپشتی گەنجان و پشتیوانی بەردەوامی زانكۆكان و خوێندكاران بووە، وە سوپاسی وەزارەتی خوێندنی باڵا و توێژینەوەی زانستی دەكەین كە بەردەوام پاڵپشتی زانكۆ بووە تا سەنتەری (CDC) ببێتە بەشێك لە پرۆسەی فێركردن و گەشەكردنی خوێندكارەكانمان بە تایبەت خوێندكارانی زانكۆی پۆلیتەكنیكی سلێمانی.\nهەر لە مەراسیمەكەدا ژمارەیەك لە خوێندكاران باسیان لە مەشق و كاری رۆژانەی خۆیان كرد لەو كۆمپانیا و دامەزراوانەی خولەكەیان تێدا بینیوە.\nلە لێدوانێكدا بۆ سایتی زانكۆمان نەورۆز مستەفا بەڕێوەبەری سەنتەری (CDC) وتی: ئەم خولە پێی دەوترێت خولی تواناكانی (Intership)، وە ماوەی شەش ساڵە ئەم خولە بەردەوامە لەلایەن نوسینگەی جێگری سەرۆكی حكومەتی هەرێم قوباد تاڵەبانی بەڕێوەدەچێت، وە لەلایەن سەنتەرەكەمانەوە سەرپەرشتی دەكرێت، لەم خولەشدا 24 كۆمپانیا بەشداربوون لە ناوخۆی پارێزگای سلێمانی، نەورۆز مستەفا وتیشی: ماوەی خولەكە مەرجە لە (١٠٠) كاتژمێر کەمتر نەبێت و (248) خوێندكاری زانكۆمان بەشداربوون، خوێندكار بە ماوەی دوو مانگ خولەکە تەواو دەکات لە مانگەکانی ٧ و ٨ ی هەموو ساڵێک. لەم ساڵیشدا زانكۆی پۆلیتەكنیكی سێمانی پلەی یەكەمی بەدەستهێناوە لەسەر ئاستی زانكۆكانی هەرێمی كوردستان، وە گرنگی خولەكە لەوەدایە كە خوێندكار كارەمەیی كاردن فێر دەبێت، وە خوێندكاران فێری تایبەتمەندێتی و هەستكردن بە پەرپرسیارێتی دەبێت.\nبەڕێوەبەری سەنتەری (CDC) وتیشی: خوێندكار بە بەدەستهێنانی ئەم بڕوانامەیە دەتوانێت بە ئاسانی كاری لە كۆمپانیا و كەرتە تایبەتەكان دەست بكەوێت كە ئەم بڕوانامەیە خوێندكار دەكاتە خاوەن سی ڤییەكی زۆر بەهێز .\nلە كۆتایی مەراسیمەكەدا بڕوانامەی ئەنجومەنی وەزیرانی حكومەتی هەرێمی كوردستان بەسەر خوێندكارانی زانكۆی پۆلیتەكنیكی سلێمانی بەشداربووی خولی (Intership) لەلایەن شەماڵ رەباتی نوێنەری حكومەتی هەرێم و پ.ی.د.ئالان فەرەیدون عەلی ئەمین و پ.د.سۆران ئەبوبەكر راگرانی كولێج و پەیمانگاكان و نوێنەرانی كۆمپانیاكان و سەرپەرشتیار و مامۆستایانی سەنتەری (CDC) دابەشكرا.\nخوێندكار مەروان بەشیر بەشداربووی خولە و خوێندكاری كۆلێجی تەندروستی بەشی تەندروستی كۆمەڵ لە رێگای ئەم خولەوە و لە مەشقەكەیدا لە یەكێك لە نەخۆشخانە تایبەتەكانی شاری سلێمانی بەهۆی تواناكانی و ڕا‌هێنان و مەشقپێكردنی لەسەنتەری ناوبراو بووەتە خاوەنی كاری خۆی لەو نەخۆشخانەیەدا، جێگای خۆشحاڵییە هەرلەڕێگای ئەم خوولەوە چەند خوێندكارێكی بەشداربوو بۆتە خاوەنی كار لەكەرتی تایبەت.\nشایانی باسە سەنتەری گەشەپێدان بۆ كار (CDC)ی زانكۆی پۆلیتەكنیكی سلێمانی لە ساڵی ٢٠١٥ و بەهاوكاری سەتنەری (IREX) ئەمریكی دامەزراوە، وە ئامانج لەم جۆرە خولانە ئاشانكردنی خوێندكارە بەكاری پراكتیكی رۆژانە لە كەرتی تایبەت و پردێكە لە نێوان خوێندكار و كەرتی تایبەتدا، تاكو هیوایەك بگەڕیتەوە بۆ خوێندكاران و رەخساندنی هەلی كار.\nزانكۆی پۆلیتەكنیكی سلێمانی رێككەوتننامەی لێكتێگەیشتنی لەگەڵ كۆلێجی كشتوكاڵ و سەرچاوە سروشتییەكانی زانكۆی تاران واژۆ كرد


کۆدی هەواڵ: 2960\nڕێکەوتی بڵاوکردنەوە: 21:51 - 2021/08/03\nپارتی دیموکراتیکی گەلان لە بەیاننامەیێکدا بە بۆنەی ساڵوەگەڕی کۆمەڵکوژکرانی ئێزدییەکانی شەنگال داوای لە حکوومەتی تورکیا کرد دان بە جینۆسایدکرانی ئێزدییەکانی شەنگالدا بنێت و واز لە هەڕەشەی هێرش کردن دژی شەنگالیش بهێنێت.\nلە بەیاننامەکەدا کە واژۆی تولای خەتیم ئوغولاری هاوسەرۆکی لیژنەی گەلان و بیروڕای هەدەپەی لە سەرە و لە ماڵپەڕی فەرمیی پارتەکە بڵاو کراوەتەوە بەرپەلامار کەوتنی مێژووی ئێزدییەکانی بیر هێناوەتەوە و نووسیویەتی: ڕۆژی 15ی جوون ئەنجومەنی یمافی مرۆڤی نەتەوەیەکگرتووەکان ڕایگەیاند داعش ئێزدییەکانی جینۆساید کردووە. ئێزدییەکان بە بیر و بڕوا و کەلتووری خۆیانەوە خاوەنی ڕەسەنی ئەم مەڵبەندەن. تورکیا پێویستە دان بە جینۆسایدکرانی ئێزدییەکاندا بنێت و واز لە سیاسەتی هەڕەشەکردن دژی شەنگال بهێنێت.


چەند کۆپلەیەکی ھاکەزایی … نەوزاد بەندی – Dengekan\nbyNawzad Bandi\tMay 10, 2020\tGeneral\nوەڵا ئافەرین ..هەرێمێکی نەوتیی و گازی سروشتی دوڵەمەند بێنیتە سواڵ و ..تێیان بگەیەنیت کە نەوت و گاز نەبوونیان لە بوونیان قازانجترە ..میللەتێکی دەوڵەمەند فێری هەژاریی بکەی ..وەڵا ئافەرین ..\nخەڵکی ئێمە بۆ حەوشە و ژوورەکانی خۆیان یابانی و مەردن ..بەلام بۆ شەقام و شوێنە گشتیەکان ، خەڵکی سەردەمی بەردن\nجاران ڕوناکی لە دەرەوە زۆر کەم بوو ، ڕوناکیەکان زۆربەی لە ناخی مرۆڤەکاندا بوو ..ئێستا ڕوناکی دەرەوەی پڕ کردووە و ..ناخی مرۆڤەکانیش تاریک و نوتەک ..\nقەت بە سەرت هاتووە ، ئێوارەیەک ..شەوێک بێزاریی داگیری کردبیت و ..متمانەیشت بە هیچ کەسێک نەبووبێ ، پەنای بۆ ببەیت ؟ بە ناچاریی بە دیار خۆتەوە ، ئێشکت گرتبێ !\nبەردەوامین لە سفر کردنەوەی یەکتر ، بڕوام وایه ئەم دیکتاتۆرانەیش کاتی خۆی خەڵکی باش بوون ، بەڵام ئەوەنده سفر کراونەتەوە ، بوون بە دیکتاتۆر ..\nدڵم به بندیوارەکان خۆشە ، شتێک بکەن ..چونکە ئەوان دەنگیان بەرامبەر موچەی بەلاشە ..وەک ئێمە دەنگیان بە خۆڕایی نەداوە..ئێستایش کە موچە نەمێنێ ، قبوڵ ناکەن ..بژی بندیوار !\nدوو جۆر نەخۆشی ، کۆمەڵگا و مرۆڤ پەکئەخەن : جەردە و جەڵتە ..\nلە شەریعەت و فیقهی ئیسلامدا یاسایەک هەیە لە شەش ووشەدا :\n(ما بني علی الباطل فهو باطل )\nئەوەی لەسەر بەتاڵ دروستبکرێ ، بەتاڵە ..\nئەگەر بڕوانیتە ئەم سیستمەو،هەموو سیستمەکانی ڕۆژهەڵاتی ناوەڕاست وووڵاتە شمولیەکانی وەک کۆریای باکوور و کوبا و فەنزویلا ، تەماشا ئەکەیت نەک هەر ئەندام پەرلەمان ، تەنانەت بەرپرسی دووسێ کارگوزاریش بنەچەیەکی حزبی قائیدی تیایە ..هەر بۆیە گەندەڵە و، ..مومکین نیە زیرەک بێ ..مومکین نیە میهەنیی بێ ..مومکین نیە پشتی پێ ببەسترێ ..مومکین نیە کێشەت بۆ چارەسەر بکا ، بەڵکوخۆی دەبێتە مەعمەلی کێشە و ..هەموو سایزەکانی کێشەت بۆ بەرهەمدێنێ ..بە جۆرێک ئەو سێکتەرە بۆگەن پێدەکا و ژەنگی پێهەڵدێنێ …ئایا هەست بە بۆگەن و ژەنگهەڵهێنانی هەموو سێکتەرەکانی ژیان ناکەیت ، بەئاینیشەوە ؟\nمناڵ زۆرترین دەنگەکانی جوانیی بۆ خۆی دەباتەوە ، لە هەڵبژاردنی تەمەندا … بۆیە مناڵیی تاکە کابینەی شەرعی و بێ فێڵ و غەشە لە ژیانی هەمووماندا .\nئەرێ هەرچەند زۆر گرنگیش نییە ، بەس مەوزوع چیە ئەو هەموو ئەکاونتی فەیس بووکە بە ناوەکانی hama chawrash و shusha gean ەوە هەیە ؟!!\nکارەسات ئەوەیە لە میللەتێکی نەخوێندەوارا هاوار بکەیت :(خەڵکینە زۆر بخوێننەوە)..لە کۆمەڵگایەکی سەرخۆشا ، بڵێی :(وەرن با بچین بۆ نوێژی جەماعەت )\nشۆڕشگێڕی وامان هەیە ، پێرێ ئەیووت بایکۆت ئەکەین ، ئەمڕۆیش ئەڵێ ئەڕۆینەوە بۆ سەر کار ..(من پێرێ و ئەمڕۆیش لەسەر کار بووم ، چونکە کار بۆ هەژاران ئەکەم نەک بۆ دەسەڵات )\nکە نرخی نەوت دادەبەزێ ، ئەیکا بە هات و هاوار ..کە نرخی نەوت بەرز ئەبێتەوە ، ئەبێ بە کەڕەی شەربەت ..\nح و ک م ە ت\nحوکمەت پێویستە لەسەری موچەی بندیوارەکان پێش موچەخۆری ئاسایی دابین بکات ، چونکە بە دەنگی بندیوار و کەس و کاری بندیوار ، یەکەمی هەڵبژارنەکان بووە .\nکە لە دەزگاکانی ڕاگەیاندن بە بەربڵاوی باسی خێر و سەدەقە و زەکات کرا ، دڵنیابە ئەو نیشتمانە جەردە لێی داوە و دزراوە ..چونکە خێر و زەکات ئەرک و کردەی کەسێتین نەک بابەتی ڕاگەیاندن\nلە ووڵاتە بێ بەرهەمەکاندا ، هەمووان هەوڵ ئەدەن ببنە موچەخۆر ..چونکە کە بەرهەم نەبوو ، موچە خۆر هیچ ماندوو نابێ .. باشترین و ئاسانترین پیشەیە ، کە ئەتوانیت هەر کاتی موچە بچیت بۆ فەرمانگاکەت .\nکە نووسینێکت ئەدزن ،\nکێشە نییە ئەگەر بەناوی خۆیانەوە بڵاوی بکەنەوە\nبەڵکو کێشەکە لەوەدایە ، وەک مناڵی سواڵکەرەکان ، لەسەر شەقامی فیکر و ئەدەب و هونەردا ، سواڵی دەسکەوت و پۆست و چەپڵەی پێ دەکەن .\nزۆربەمان ئەچین گوێ لە ووتاربێژێک ئەگرین کە لە کاتی ووتارداندا ئەگری ..حەزمان لەسەیر کردنی پیاوێکە بگری ..بۆیە تەنانەت سەدام حسێنیش کاتی خۆی لە ووتارێکیدا تۆزێ گریا ..\nهەموویان ژیان لە کۆڵ خۆیان ئەکەنەوە ، بەڵام لەبیریان چووە خۆیان بەسەر کۆڵی یەکترەوەن ..\n١٠ ساڵە بەغا بە هەرێم ئەڵێ بێنە نەوت ، گوێی نادەنێ ، کەچی بەڕێوەبەری بانکی هەرێم ئەڵێ پارەمان هەیە بۆ موچە ،بەڵام چاوەڕێی ئەمری بەغا ئەکەین..بانێکە و دوو هەوا ..\nیەکەمجارە عەلمانیەکان خەمی سۆران عومەر ئەخۆن ..\nئەویش پەیتا پەیتا ،\nسوپاسیان ئەکا ..\nئیتر نازانم بەرەکەتی مانگی ڕەمەزانە ،\nیان جۆرێکە لە مامەڵە و سەودا ..\nبێجگە لە نەوت و گازی سروشتی ،\nبەڵێننامەی پەنجا ساڵە ،\nهەرچی شاخ و گرد و دەشت و زەوی تیجاری وباخ هەیە ، هەمووی تەلبەنکراون و فرۆشراون ..کوردستان وەک پۆڕێکی خوراوی لێهاتووە .\nکۆمێنتێکم بۆ ئیدۆ :\nقوربان خەڵک لە نێوان خۆیاندا هەمووی پینە و پەڕۆ ئەکەن ، پارەی عیادەی نیە ،ئەچێ بۆ لای معاون توبی ، هی معاون توبی پێ نیە ، ئەچێ بۆ لای شێخ و مەرقەد ..کۆمپیوتەر و مۆبایلی چاکی پێ ناکڕرێ ، ئەچێ هی خراپ بە قیست دێنێ ..\nسی ساڵە غەڵەت و جووتە وەشاندنەکانی دەسەڵات ئەشارینەوە و ..لە نێوان خۆماندا پینە و پەڕۆی دەکەین ..ئیتر نازانم بەلەسە بوونی دەسەڵات و ..پینە و پەڕۆکردنی ئێمە ، تاکو کەی و ..تاکو کوێ درێژەی ئەبێ ؟\nتۆ وەرە حوکمەت ، دوو سەد هەزار دەرچووی کۆلێژ و پەیمانگاکان پشتگوێبخەیت ، کەچی دوو سەد هەزار باخەوان بۆ باخی بەرپرسان بندیوارانە دامەزرێنی ..خوا بتهێڵێ هەتا ئاخر زەمان ، وەک فیرعەون ، حوکمەت ..\nPrevious بۆ ئیرنێست هه‌مه‌نگوای … عه‌بدولوه‌هاب ئه‌لبه‌یاتی… و: نه‌ژاد عزیز سورمێ\nNext سەرەنجێک لەسەر ئەتایستی کوردی … ئاراس سەعید


ئه‌مڕۆ شه‌ممه 20/4/2019 به ئاماده‌بوونی سه‌رۆك و جێگر و سه‌رجه‌م ئه‌ندامه‌كانی، یه‌كێتی تۆپی پێی كوردستان كۆبوونه‌وه‌ی هه‌فتانه‌ی خۆی ئه‌نجامدا و، ئه‌م بڕیار و راسپاردانه‌ی ده‌ركرد:\n1- دوای سه‌ردانی لێژنه‌ی رێكاری و سزادان بۆ هه‌ردوو شاری سلێمانی و ده‌ربه‌ندیخان له‌سه‌ر رووداوه‌كانی یاری نێوان پێشمه‌رگه‌ی سلێمانی و ده‌ربه‌ندیخان و، هه‌روه‌ها دانیشتن له‌گه‌ڵ هه‌ردوو سه‌رۆكی یانه، بڕیاردرا به:\n• سوپاس و پێزانین بۆ یانه‌ی ئاشتی له به‌رامبه‌ر هاوكاری و پشتگیرییكردنی یه‌كێتی تۆپی پێی كوردستان، كه هه‌میشه ده‌رگه‌ی هۆڵ و یاریگه‌كه‌یان به رووی چالاكییه‌كانمان كراوه بووه، ئه‌م هه‌ڵوێسته جوان و وه‌رزشییه‌یان به‌رز ده‌نرخێنین.\n• به هۆی شكاندنی جامی ژووره‌كانی یاریگه و شكاندنی كورسی یاریگه‌ی یانه‌ی ئاشتی، له لایه‌ن هانده‌رانی یانه‌ی ده‌ربه‌ندیخان، بڕیاردرا به غه‌رامه‌كردنی یانه‌ی ده‌ربه‌ندیخان به بڕی 500000 پێنج سه‌د هه‌زار دینار.\n• به هۆی به‌كارهێنانی یاری ئاگرین له لایه‌ن هانده‌رانی یانه‌ی ده‌ربه‌ندیخان، بڕیاردرا به غه‌رامه‌كردنی یانه‌ی ده‌ربه‌ندیخان به بڕی 500000 پێنج سه‌د هه‌زار دینار.\n• ئاگاداری كۆتایی بۆ یانه‌ی ده‌ربه‌ندیخان، له ئه‌گه‌ری دووباره بوونه‌وه‌ی ئه‌م كردارانه یارییه‌كانی یانه‌ی ده‌به‌رندیخان ده‌گواسترێته‌وه یاریگه‌ی تیپی به‌رامبه‌ر.\n• غه‌رامه‌ی یانه‌ی ده‌ربه‌ندیخان بۆ قه‌ربووكردنه‌وه‌ی زه‌ره‌ر و زیانه‌كانی یاریگه‌ی یانه‌ی ئاشتی ده‌بێت.\n2- ده‌ستنیشانكردنی (كاوه ئیبراهیم) وه‌ك راهێنه‌ری گۆڵپارێزانی هه‌ڵبژارده‌ی لاوانی كوردستان، ئه‌مه‌یش له‌سه‌ر راسپارده‌ی راهێنه‌ری هه‌ڵبژارده‌ی لاوانی كوردستان (ئه‌رسه‌لان جه‌لال).\n3- له یاری نێوان ئارارات و هه‌ولێر له خولی نایابی لاوانی كوردستان، به هۆی به‌كارهێنانی وته‌ی نه‌شیاو و جنێودان به ستافی ناوبژیوانانی یارییه‌كه له لایه‌ن (ئیدریس جه‌وهه‌ر) سه‌رپه‌رشتیاری تیپی لاوانی یانه‌ی ئارارات، بڕیاردرا به:\n• راگرتنی ناوبراو بۆ یه‌ك یاری به یاوه‌رینه‌كردنی تیپه‌كه‌ی.\n• پێویسته ناوبراو له كۆبوونه‌وه‌ی داهاتووی یه‌كێتییه‌كه‌مان ئاماده‌بێت.\n4- له یاری نێوان شه‌قڵاوه و پیشه‌سازی له خولی پله‌دووی كوردستان، به هۆی به‌رده‌وام ره‌خنه‌گرتن له بڕیاره‌كانی ناوبژیوان له لایه‌ن راهێنه‌ری یانه‌ی شه‌قڵاوه (مسته‌فا بابازاده) و پاشان ده‌ركردنی له یارییه‌كه، بڕیاردرا به:\n• راگرتنی ناوبراو بۆ یه‌ك یاری، نابێت له نێو یاریگه ئاماده‌بێت.\n5- له یاری نێوان سیروانی شاره‌زوور و شۆریجه له خولی پله‌دووی كوردستان، به هۆی ره‌خنه‌گرتن له بڕیاره‌كانی ناوبژیوان له لایه‌ن راهێنه‌ری یانه‌ی سیروانی شاره‌زوور (ئارام ساڵح) و پاشان ده‌ركردنی له یارییه‌كه، بڕیاردرابه:\n6- له یاری نێوان نه‌ورۆز و گازی باكوور له خولی نایابی كوردستان، به هۆی هاویشتنی تۆپ بۆ نێو یاریگه به ئه‌نقه‌ست، به مه‌به‌ستی شێواندنی یارییه‌كه له لایه‌ن خزمه‌تگوزاری یانه‌ی گازی باكوور (ئه‌سعه‌د حوسێن) بڕیاردرا به:\n7- له یاری نێوان نه‌ورۆز و گازی باكوور له خولی نایابی كوردستان، به هۆی ده‌ركردنی به كارتی سوور و هه‌ڕه‌شه‌كردن له ناوبژیوان و وتنی وته‌ی ناشیرین له لایه‌ن یاریزانی یانه‌ی نه‌ورۆز (هاوكار له‌تیف) بڕیاردرا به:\n• راگرتنی ناوبراو بۆ یه‌ك یاری به هۆی كارته سووره‌كه‌ی.\n8- له‌سه‌ر پێشنیاری لێژنه‌ی ناوبژیوانانی كوردستان، بڕیاردرا به راگرتنی ناوبژیوانی ناوه‌ڕاستی یاری نێوان نه‌رۆز و گازی باكوور (توانا عوسمان) بۆ سێ یاری، ئه‌مه‌یش له‌به‌ر ئه‌وه‌ی لێدانێكی سزای دروستی بۆ یانه‌ی نه‌ورۆز هه‌ژمار نه‌كردووه.\n9- پێویسته رۆژی شه‌ممه‌ی داهاتوو له كۆبوونه‌وه‌ی یه‌كێتی تۆپی پێی كوردستان، به‌رێز ئومێد عه‌بدوڵڵا ناسراو به (جێگر) سه‌رپه‌رشتیاری تیپی پێشكه‌وتووانی یانه‌ی نه‌ورۆز ئاماده‌بێت، ئه‌مه‌یش به هۆی ئه‌وه‌ی كۆنگره‌یه‌كی رۆژنامه‌وانی ئه‌نجامداوه و یه‌كێتی تۆپی پێی كوردستان و لێژنه‌ی ناوبژیوانان و ناوبژیوانانی كوردستان تۆمه‌تبار ده‌كات، كه گوایه یاری به ئه‌نجانی یارییه‌كان ده‌كرێت و پاڵه‌وانی خولی نایابی كوردستان پێش وه‌خته دیارییكراوه، پێویسته ناوبراو سه‌رجه‌م به‌ڵگه‌كانی ئاماده بكات، به پێچه‌وانه‌وه سزا ده‌درێت.\n10- پێویسته رۆژی شه‌ممه‌ی داهاتوو له كۆبوونه‌وه‌ی یه‌كێتی تۆپی پێی كوردستان، به‌رێز (ئه‌نوه‌ر محه‌ممه‌د) راهێنه‌ری یانه‌ی ئارارات ئاماده‌بێت، ئه‌مه‌یش به هۆی ئه‌وه‌ی كۆنگره‌یه‌كی رۆژنامه‌وانی ئه‌نجامداوه و یه‌كێتی تۆپی پێی كوردستان و لێژنه‌ی ناوبژیوانان و ناوبژیوانانی كوردستان تۆمه‌تبار ده‌كات، كه گوایه یاری به ئه‌نجانی یارییه‌كان ده‌كرێت و پاڵه‌وانی خولی نایابی كوردستان پێش وه‌خته دیارییكراوه، پێویسته ناوبراو سه‌رجه‌م به‌ڵگه‌كانی ئاماده بكات، به پێچه‌وانه‌وه سزا ده‌درێت.\n11- له‌سه‌ر پێشنیار لێژنه‌ی ناوبژیوانانی كوردستان، بڕیاردرا به راگرتنی ناوبژیوانی ناوه‌ڕاستی یاری نێوان پێشمه‌رگه‌ی هه‌ولێر و ئارارات (كوردستان زاهیر) له خولی نایابی كوردستان بۆ دوو یاری، ئه‌مه‌یش له‌به‌ر ئه‌وه‌ی له به‌رێوه‌بردنی یارییه‌كه بۆ هه‌ردوو یانه سه‌ركه‌وتوو نه‌بووه.\n12- له‌سه‌ر پێشنیاری لێژنه‌ی ناوبژیوانی كوردستان، بڕیاردرا به راگرتنی یاریده‌ده‌ری ناوبژیوان (سرور ئه‌نوه‌ر) تا كۆتایی هاتنی خولی نایابی كوردستان، ئه‌مه‌یش له‌به‌ر ئه‌وه‌ی له یاری نێوان پێشمه‌رگه‌ی هه‌ولێر و ئارارات له خولی نایابی كوردستان، گۆڵێكی دروستی یانه‌ی پێمشمه‌رگه‌ی هه‌ولێری به بیانووی ئۆفساید ره‌تكردووه‌ته‌وه.\n13- له‌سه‌ر پێشنیاری لێژنه‌ی ناوبژیوانانی كوردستان بڕیاردرا به راگرتنی یاریده‌ده‌ری ناوبژیوان (هاوسه‌ر محه‌ممه‌د) تا كۆتایی خولی نایابی كوردستان، ئه‌مه‌یش له‌به‌ر ئه‌وه‌ی هاوكاری ناوبژیوانی ناوه‌ڕاستی نه‌كردووه، له هه‌ژماركردنی لێدانێكی سزای دروست بۆ یانه‌ی نه‌ورۆز، له یاری نێوان نه‌ورۆز و گازی باكوور له خولی نایابی كوردستان.\n14- له یاری نێوان پێشمه‌رگه‌ی هه‌ولێر و ئارارات له خولی نایابی كوردستان، به هۆی پاشه‌كشه‌ی یانه‌ی ئارارات له گێمی دووه‌می یارییه‌كه، بڕیاردرا به:\n• هه‌ژماركردنی ئه‌نجامی یارییه‌كه به (3-0) گۆڵ له به‌رژه‌وه‌ندی یانه‌ی پێشمه‌رگه‌ی هه‌ولێر.\n• گۆڵه‌كانی یانه‌ی پێشمه‌رگه‌ی هه‌ولێر بۆ هیچ یاریزانێك هه‌ژمار ناكرێت.\n15- یارییه‌كانی خولی پله‌دووی كوردستان گه‌ڕی سێیه‌م، رۆژی دووشه‌ممه 22/4/2019 به‌رێوه ده‌چێت.\n16- یارییه‌كانی خولی نایابی كوردستان گه‌ڕی بیست و چوار، رۆژی سێشه‌ممه 23/4/2019 ئه‌نجام ده‌درێت.\n17- یارییه‌كانی خولی نایابی لاوانی كوردستان گه‌ڕی پێنجه‌م و یارییه‌كانی خولی نایابی فوتساڵی كچانی كوردستان گه‌ڕی یه‌كه‌م له قۆناغی دووه‌م، رۆژی هه‌ینی 26/4/2019 به‌رێوه ده‌چێت.


دژە ئیسلامێک موسڵمانیبوونی خۆی ڕادەگەیەنێت…. – Takalami | تكلمي\nیورام ڤان کلاڤێرێن، ئەندامی پێشووی پەرلەمانی هۆڵەندای بەبەرنامەی “دژە ئیسلام”، لە هەنگاوێکی چاوەڕوان نەکراودا موسڵمانبوونی خۆی ڕاگەیاند .\nکلاڤێرێن تەمەنی 40 ساڵە، پێشتر ئەندامی پارتی راستڕەوی هۆڵەندا بۆ ئازادی” بووە. یورام ڤان کلاڤێرێن دواتر پارتی “بۆ هۆڵەندا”ی دامەزراند و لە چوارچێوەی کاری سیاسیی لەناو ئەو پارتەدا درێژەی بە دژایەتیکردنی ئیسلام دەدا. یورام ڤان کلاڤێرێن “راستییەکان”ی لە کتێبەکەیدا نووسیوە و بەم جۆرەش باوەڕی بە ئیسلام هێناوە. ئاماژەی بەوەش کردووە، لە کۆتاییەکانی مانگی ئۆکتۆبەری رابردوو ئەو گۆڕانکارییە روویداوە و باوەڕی بە ئایینی ئیسلام هێناوە.\nمیدیاکانی هۆڵەندا هەواڵی موسڵمانبوونی کلاڤێرێن-یان بڵاوکردووەتەوە و نووسیویانە بە موسڵمانبوونی هەموو دۆست و دووژمنەکانی سەرسام کردووە. ئەو ئەندامە دژایەتیکردنی ئیسلامی داوە و رێبەرایەتی ئاراستەی دژە ئیسلامیشی لە پەرلەمانی هۆلەندا کردووە. تەنانەت بیرۆکەی قەدەخەکردنی پەچە و نیقاب یەکێک بووە لەو داواکارییانەی کە کلاڤێرێن سەرسەختانە کاری بۆ کردووە و هەوڵی بە یاساکردنی داوە. ئێستا کلاڤێرێن بە میدیاکانی هۆڵەندای راگەیاندووە، لە میانەی ئەنجامدانی لێکۆڵینەوەیەک بۆ نووسینی کتێبێک لە دژی ئیسلام، باوەڕی بە ئایینی ئیسلام هێناوە و ئێستا ئاراستەی کتێبەکەی گۆڕدراوە و بووه تە کتێبێک بۆ وەڵامدانەوەی ئەو رەخنانەی کە ئاراستەی ئیسلام و موسڵمانبوونی دەکرێت.


ماوەی قەدەغەی هاتووچۆ لە بەغدا کەمکرایەوە و خۆپیشاندان بەردەوامە | ROJnews\nماوەی قەدەغەی هاتووچۆ لە بەغدا کەمکرایەوە و خۆپیشاندان بەردەوامە\nیەكشەممە, 3 نوف 2019 - 10:14\nخۆپیشاندانەکانی عێراق بەردەوامە، فەرماندەیی ئۆپەراسیۆنی بەغدا کاتژمێرەکانی قەدەغەی هاتووچۆی لە پایتەخت کەمکردەوە، سەرۆک وەزیران و فەرماندە ئەمنییەکانی عێراقیش کۆبوونەوە.\nئەمڕۆ ١٠ ڕۆژە خۆپیشاندانەکانی عیراق بەردەوامە و شەقامەکان چۆڵ ناکرێت، شەوی ڕابردوو عادل عەبدولمەهدی سەرۆک وەزیرانی عێراق لەگەڵ فەرماندە ئەمنییەکانی عێراق و وەزیری ناوخۆ کۆبووەوە، فەرماندەیی ئۆپەراسیۆنی بەغداش کاتژمێرەکانی قەدەغەی هاتووچۆی کەمکردەوە.\nبەپێی ڕاگەیەندراوێکی نوسینگەی سەرۆک وەزیرانی عێراق، شەوی ڕابردوو عادل عەبدولمەهدی لەگەڵ فەرماندە ئەمنییەکانی عێراق و وەزیری ناوخۆ کۆبوونەتەوە و دۆخی عێراقیان تاووتوێ کردووە.\nهەروەها بەپێی ڕاگەیەندراوێکی فەرماندەیی ئۆپەراسیۆنی بەغدا، کاتژمێرەکانی قەدەغەی هاتووچۆ لە بەغدا کە پێشتر لە کاتژمێر ١٢:٠٠ی شەو تا ٠٦:٠٠ی بەیانی بووە، کەمکراوەتەوە بۆ کاتژمێر ٠٢:٠٠ی بەرەبەیان تا ٠٦:٠٠ی بەیانی.\nئەمە لە کاتێکدایە، کە خۆپیشاندانەکانی عێراق بەردەوامە و خەڵک بڕیاریان داوە تا داواکارییەکانیان جێبەجێی نەکرێت، پاشەکشی نەکەن و لە شەقامەکان بمێننەوە.\nدوێنێ لە هێرشی هێزە ئەمنییەکان بۆسەر خۆپیشاندەران کە بەندەری ئوم قەسری بەسرەیان داخستووە، نزیکەی ١٠٠ کەس لە خۆپیشاندەران بریندارببوون.\nلە بەغداش سەرەڕای قەدەغەی هاتوچۆ خۆپیشاندەران لە شەقامەکانن و چۆڵی ناکەن، هەر دوێنێش لە بەغدا دوو خۆپیشاندەر لە نزیک گۆڕەپانی تەحریر کوژران و بە گشتی زیاتر لە ٩٠ خۆپیشاندەر بریندار بوون، هەروەها هەر شەوی ڕابردوو شەقامی محەمەد قاسم-ی بەغدا لەلایەن خۆپیشاندەرانەوە داخرا.\nلە پارێزگای زیقار و لە شاری ناسریەش دەیان هەزار کەس لە مەیدانی 'حبوبی' کۆبوونەوە و داواکارییەکانیان دووبارە کردەوە، لە شاری 'حلە'ش لە پارێزگای بابل هەزاران کەس کۆبوونەوە و داوای هەڵوەشاندەنەوەی حکومەتیان کرد.


تێڕوانینی جیاواز له به‌رامبه‌ر سروودی "ئه‌ی ڕه‌قیب"\nله دانیشتنی یه‌که‌می په‌رله‌مانی نوێی هه‌رێمی کوردسـتانی عێراق و له ده‌می ڕێزگرتن له سروودی نیشـتیمانی "ئه‌ی ڕه‌قیب" ته‌نها ئه‌ندامانی سه‌ر به لیسـتی کۆمه‌ڵی ئیسلامی هه‌ڵنه‌سـتاون، ئه‌مه‌ش ڕه‌خنه و گازنده‌ی لێ‌که‌وتووه‌ته‌وه.\nده‌ڵێن بۆیه هه‌ڵنه‌سـتاون چونکه ئه‌م سرووده ده‌ڵێت " نایشکێنێ دانه‌ری تۆپی زه‌مان" و " دینمان ئایینمان، هه‌ر کوردستان" ، که ئه‌مانه به گوته‌ی خۆیان له دژی ئایـین و بیروباوه‌ڕی خه‌ڵـکی کوردسـتانن.\nبه‌ڵام ڕه‌خنه‌گرانیان ده‌ڵێن ئه‌م دوو ڕسته‌یه مانای ئه‌وه نیـیه له ڕێز و به‌های ئایـینه‌کان که‌م ده‌کرێته‌وه، به‌ڵـکو ته‌نها ئاماژه‌یه‌که بۆ پـیرۆزی کوردسـتان لای خه‌ڵکه‌که‌ی و که‌س نه‌یگوتووه زۆربه‌ی کورد موسڵمان نیـیه.\nسه‌لام باڵایی په‌یامنێری ده‌نگی ئه‌مه‌ریکا له دهۆک ڕاپـۆرتی له‌م باره‌یه‌وه ناردووه.


توركیا پابه‌ندیى خۆى به ڕێككه‌وتنى وزه‌ى هه‌ولێر ـ ئه‌نقه‌ره دووپات كرده‌وه\nئێواره‌ى دوێنێ هه‌ینى 14ى شوباتى 2014، نێچیرڤان بارزانى سه‌رۆك وه‌زیرانى هه‌رێمى كوردستان و شاندێكى یاوه‌رى له ئیستانبول له‌گه‌ڵ ڕه‌جه‌ب ته‌ییب ئه‌ردۆغان سه‌رۆك وه‌زیرانى توركیا كۆ بووه‌وه.\nده‌رباره‌ى پرسى وزه و ڕێككه‌وتنى وزه‌ى هه‌ولێر ـ ئه‌نقه‌ره‌ى نێوان حكوومه‌تى هه‌رێمى كوردستان و توركیا و كێشه‌كانى هه‌ولێر و به‌غدا له‌سه‌ر ئه‌م پرسه، ئه‌ردۆغان دووپاتى كرده‌وه كه حكوومه‌ته‌كه‌ى پابه‌نده به‌و ڕێككه‌وتنه‌ى له‌گه‌ڵ حكوومه‌تى هه‌رێمى كوردستان مۆرى كردووه، هه‌روه‌ها پشتگیریى حكوومه‌ته‌كه‌ى بۆ ئه‌و دانوستان و گفتوگۆیانه‌ى هه‌ردوو حكوومه‌تى هه‌رێمى كوردستان و حكوومه‌تى عیراقى فیدرال دووپات كرده‌وه كه بۆ گه‌یشتن به چاره‌سه‌رێكى گونجاو له به‌رژوه‌ندیى هه‌موواندا، له نێوان هه‌ولێر و به‌غدا هه‌یه و هیواى خواست له‌مباره‌یه‌وه هه‌ردوولا بگه‌نه ڕێككه‌وتنێك.\nله كۆبوونه‌وه‌كه‌دا كه له كه‌شێكى دۆستانه‌دا به‌ڕێوه چوو، هه‌ر یه‌ك له عیماد ئه‌حمه‌د جێگرى سه‌رۆك وه‌زیران، د. فوئاد حسێن سه‌رۆكى دیوانى سه‌رۆكایه‌تیى هه‌رێم، ئاشتى هه‌ورامى وه‌زیرى سامانه سروشتییه‌كان و سه‌فین دزه‌یى وته‌بێژى حكوومه‌ت له شاندى هه‌رێم و تانه‌ر یلدز وه‌زیرى وزه‌ى توركیا و ژماره‌یه‌ك له ڕاوێژكاران له لایه‌نى توركى ئاماده‌ى بوون.\nپه‌یوه‌ندییه‌كانى هه‌رێمى كوردستان و توركیا و هه‌وڵه‌كانى پێكهێنانى كابینه‌ى هه‌شته‌مى حكوومه‌تى هه‌رێمى كوردستان و ڕه‌وشى ئه‌منى و سیاسیى عیراق و هه‌ڵبژاردنه‌كانى داهاتووى عیراق و بارودۆخى ناوچه‌كه به‌گشتى گفتوگۆى له‌سه‌ر كرا. دواى كۆتاییهاتنى سه‌ردانه‌كه‌ش، دوێنێ شه‌و شاندى هه‌رێمى كوردستان گه‌ڕایه‌وه هه‌ولێر.\nشەممە, 15 شوبات 2014\nلێدوانی سەرۆكی دیوانی سەرۆكایەتیی هەرێمی كوردستان سەبارەت بە كۆبوونەوەی سەرۆكی هەرێمی كوردستان و ڕێكخەری گشتیی بزووتنەوەی گۆڕان\nڕۆژی پێنجشەممە 13ـی 2ـی 2014 لە سەلاحەدین بەڕێز مەسعود بارزانی سەرۆكی هەرێمی كوردستان بە گەرمی پێشوازی لە بەڕێز نەوشیروان مستەفا ڕێكخەری گشتیی بزووتنەوەی گۆڕان و شاندێكی یاوەری كرد و، لەگەڵیاندا كۆبوویەوە. شاندە یاوەرەكەی ڕێكخەری گشتیی بزووتنەوەی گۆڕان پێكهاتبوون لە عومەری سەید عەلی و مستەفا سەید قادر و جەلال جەوهەر و محەمەد حاجی و ئارام شێخ محەمەد و ئاكۆ حەمە كەریم.\nلە دانیشتنێكی دۆستانە و ئیجابیدا ڕێكخەری گشتیی بزووتنەوەی گۆڕان و شاندی میوان بەخێرهاتنەوەی سەرۆك بارزانیان كرد و سەرەتا باسی ئەو سەردان و چالاكییانە كرا كە بەڕێز سەرۆكی هەرێم لە سەردانەكەی بۆ وڵاتانی ئەوڕووپایی ئەنجامی دابوو.\nبەشێكی گرنگی كۆبوونەوەكە تایبەت بوو بە قسەكردن لەسەر دامەزراندنی كابینەی هەشتەمی حكوومەتی هەرێمی كوردستان و ئەو كۆسپ و تەگەرانەیش خرانە بەر باس كە كەوتوونەتە بەردەم پڕۆسەی دانوساندنی نێوان لایەنە سیاسییەكان و، هەردوولا جەختیان لەوە كردەوە كە پێویستە هەموو كۆسپێك لە پڕۆسەكەدا لابدرێت، بۆ ئەوەی بە زووترین كات پڕۆسەی دانوساندنی نێوان لایەنەكان ئەنجامی لێ بكەوێتەوە. بەڕێز سەرۆكی هەرێم و ڕێكخەری گشتیی بزووتنەوەی گۆڕان لەسەر ئەوە هاوڕا بوون كە پێویستە پەیوەندی و دانوساندنی بەردەوام لەگەڵ هەموو لایەنەكاندا هەبێت.\nلە كۆبوونەوەكەدا بارودۆخی سیاسیی ناوچەكە بە گشتی و پەیوەندییەكانی نێوان هەرێمی كوردستان و حكوومەتی عێراقی فیدڕالیش تاوتوێ كران.\nد. فواد حوسێن\nسەرۆكی دیوانی سەرۆكایەتیی هەرێمی كوردستان\n13ـی 2ـی 2014\nنێچیرڤان بارزانى پێشوازى له باڵیۆزى هه‌نگاریا له عیراق كرد\nپێشنیوه‌ڕۆى ئه‌مڕۆ پێنجشه‌ممه 13ى شوباتى 2014، نێچیرڤان بارزانى سه‌رۆك وه‌زیرانى هه‌رێمى كوردستان، پێشوازى له د. تیبۆر ساتمارى؛ باڵیۆزى هه‌نگاریا له عیراق و شاندێكى یاوه‌رى كرد.\nله دیدارێكدا په‌یوه‌ندییه‌كانى هه‌رێمى كوردستان و هه‌نگاریا و هه‌ماهه‌نگیى داموده‌زگاكانى هه‌ردوولا، به‌تایبه‌تیش له بواره‌كانى ئه‌كادیمى و كه‌لتووریدا و دروستكردنى پردى زانستى له نێوان زانكۆكانى هه‌رێمى كوردستان و هه‌نگاریا و دابینكردنى كورسى خوێندن له زانكۆكانى ئه‌وێ بۆ قوتابیانى هه‌رێم و فراونكردنى بواره‌كانى وه‌به‌رهێنان له هه‌رێم و پێشخستنى ئاڵوگۆڕى بازرگانى له نێوان هه‌ردوودا تاوتوێ كران.\nناردنى تیمى پشكنین و به‌دواداگه‌ڕانى شوێنه‌واره‌كان له هه‌نگاریاوه بۆ هه‌رێمى كوردستان و فراونكردنى كارى ئه‌و تیمه هه‌نگارییه‌ى كه ماوه‌یه‌كه له هه‌رێمى كوردستان كار ده‌كات، هه‌روه‌ها پشتگیریى حكوومه‌تى هه‌رێم له ئه‌نجامدانى ڕووپێوكردنى زیاترى شوێنه‌واره‌كان و سوودوه‌رگرتن له پسپۆڕى و شاره‌زایى هه‌نگاریا له بوار و كه‌رته جیاكانى گه‌شتیاریدا له هه‌رێمى كوردستان، لایه‌نێكى دیكه‌ى دیداره‌كه بوو.\nهه‌ر له دیداره‌كه‌دا شاندى میوان ڕایگه‌یاند كه له‌پێناو پته‌وكردنى په‌یوه‌ندییه‌كان له‌گه‌ڵ هه‌رێمى كوردستان، حكوومه‌تى هه‌نگارى بڕیارى داوه كونسلخانه‌یه‌كى گشتیى وڵاته‌كه‌ى له هه‌ولێر بكاته‌وه. لاى خۆیه‌وه نێچیرڤان بارزانى به‌گه‌رمى پێشوازى له‌م بڕیاره كرد و هه‌موو هاوكارى و هه‌ماهه‌نگیى لایه‌نه په‌یوه‌نداره‌كانى حكوومه‌تى هه‌رێمى كوردستانى له‌گه‌ڵ لایه‌نه هه‌نگارییه‌كان دووپات كرده‌وه، هه‌روه‌ها ڕایگه‌یاند كه حكوومه‌تى هه‌رێمى كوردستان بایه‌خ و گرنگییه‌كى زۆر به په‌یوه‌ندییه‌كانى له‌گه‌ڵ هه‌نگاریا ده‌دات. \nسەرۆكی هەرێمی كوردستان پێشوازی لە وەزیری دەوڵەت بۆ كاروباری دەرەوەی كەنەدا دەكات\nپێشنیوەڕۆی ئەمڕۆ پێنجشەممە 13ـی 2ـی 2014لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە خاتوو لین ییلچ وەزیری دەوڵەت بۆ كاروباری دەرەوەی كەنەدا و شاندێكی یاوەری كرد.\nلە دیدارێكدا سەرەتا وەزیری دەوڵەت بۆ كاروباری دەرەوەی كەنەدا خۆشحاڵیی خۆی بۆ ڕەخساندنی ئەو دیدارە و سەردانی بۆ هەرێمی كوردستان ڕاگەیاند و هیوایشی خواست كە دیدار و پەیوەندییەكانی نێوان هەردوولا ببێتە هۆی گەشەسەندنی پەیوەندییەكانی نێوان وڵاتەكەی و هەرێمی كوردستان. هەروەها ئاماژەشی بەوەدا كە لە هەرێمی كوردستاندا دەرفەتی زۆر باش هەیە بۆ وەبەرهێنانی كۆمپانیاكانی كەنەدا لە بوارە جۆراوجۆرەكان و بە تایبەتی لەبواری كشتوكاڵدا. هەر لەم دیدارەدا وەزیری دەوڵەت بۆ كاروباری دەرەوەی كەنەدا، سەرۆك بارزانی لە كردنەوەی نووسینگەی بازرگانیی كەنەدا لە هەرێمی كوردستان ئاگادار كردەوە و، ڕایشیگەیاند وڵاتەكەی بە حوكمی ئەزموونی جۆراوجۆری لەبواری پەروەردە و پیشەسازی و تەندروستی و هەروەها سیستەمی فیدڕاڵی، ئامادەیە یارمەتیی عێراق و هەرێمی كوردستان بدات.\nلە بەرانبەردا سەرۆك بارزانی وێڕای بەخێرهێنانی شاندی میوان پێشوازی لە گەشەسەندنی پەیوەندییەكان و سوودوەرگرتنی هەرێمی كوردستان لە ئەزموونەكانی وڵاتی كەنەدا كرد و هێمای بەوەدا كە لەنێوان هەردوولادا دەرفەتی زۆر باش هەن كە بەیەكەوە كاری لەسەر بكەن و ببێتە هۆكارێك بۆ بەهێزكردنی پەیوەندییەكان. لە بەشێكی دیكەی قسەكانیدا سەرۆك بارزانی سوپاسی حكوومەت و گەلی كەنەدای كرد كە لە ڕۆژانی تەنگانەدا ژمارەیەكی زۆری هاووڵاتیی هەرێمی كوردستانیان لە وڵاتەكەیاندا حەواندووەتەوە و بواری خوێندن و پێگەییشتنیان بۆ ڕەخساندووە.\nلە تەوەرێكی دیكەی ئەم دیدارەدا بارودۆخی پەنابەرانی سووریا لە هەرێمی كوردستان خرایە بەر باس و، وەزیری دەوڵەت بۆ كاروباری دەرەوەی كەنەدا سوپاسی گەل و حكوومەتی هەرێمی كوردستان كرد بۆ یارمەتیدانی ئاوارەكان و نیشتەجێكردنیان لە هەرێمی كوردستاندا و ڕایگەیاند كە كارێكی گەورە لەوبارەیەوە لە هەرێمی كوردستان كراوە و، بەڵێنی ئەوەیشی بە سەرۆك بارزانی دا كە لە ڕێگەی خۆیانەوە هەوڵ بدەن كە ناوەندە دەولییەكان و وڵاتان یارمەتیی زیاتر پێشكەشی هەرێمی كوردستان بكەن لە حەواندنەوە و نیشتەجێكردنی پەنابەرانی سووریا.\nئه‌مڕۆ نێچیرڤان بارزانى و ئه‌ردۆغان كۆده‌بنه‌وه\nله لێدوانێكدا بۆ ماڵپه‌ڕى فه‌رمیى حكوومه‌ت، سامى ئه‌رگۆشى سكرتێرى ڕۆژنامه‌وانیى سه‌رۆك وه‌زیران ڕایگه‌یاند: ئه‌مڕۆ هه‌ینى 14ى شوباتى 2014 نێچیرڤان بارزانى سه‌رۆك وه‌زیرانى هه‌رێمى كوردستان به یاوه‌ریى شاندێكى حكوومى سه‌ردانى توركیا ده‌كات و له ئیستانبول له‌گه‌ڵ ڕه‌جه‌ب ته‌ییب ئه‌ردۆغان ـ ى سه‌رۆك وه‌زیرانى توركیا كۆ ده‌بێته‌وه.\nده‌رباره‌ى ناوه‌ڕۆكى كۆبوونه‌وه‌كه‌ش گوتى: هه‌ردوو سه‌رۆك وه‌زیران په‌یوه‌ندیى دووقۆڵیى هه‌رێمى كوردستان و توركیا و دۆسیه‌ى وزه و ڕه‌وش و پێشهاته‌كانى ناوچه‌كه به‌گشتى تاتوێ ده‌كه‌ن.\nهەینی, 14 شوبات 2014\nپەڕەى 246 لەکۆى 261 پەڕەدا


بەرەزان - ویکیپیدیا، ئینسایکڵۆپیدیای ئازاد\nبرازان - Berəzan\nپۆتانەکان: 37°16′32.5″N 44°55′20.5″E / 37.275694°N 44.922361°E / 37.275694; 44.922361پۆتانەکان: 37°16′32.5″N 44°55′20.5″E / 37.275694°N 44.922361°E / 37.275694; 44.922361\nبەرەزان گوندێکە، کەوتووەتە گوندەواری مەرگەوەڕ، ناوچەی سلیوانا، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nبەرەزان ھاوسنوورە لەگەڵ ئەم گوندانە:\nلە باکوورەوە لەگەڵ گوندی حەوتەوا.\nلە باشوورەوە لەگەڵ گوندی میرەوا.\nلە ڕۆژھەڵاتەوە لەگەڵ گوندی لاجانی.\nلە ڕۆژاواوە لەگەڵ گوندی ھێشمەوا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١,٢٩٨) کەس و (٢١٢) خێزان بووە.\nوەرگیراو لە «https://ckb.wikipedia.org/w/index.php?title=بەرەزان&oldid=909355»\nئەم پەڕەیە دواجار لە ٢٠:٠٩ی ٩ی شوباتی ٢٠٢٢ نوێ کراوەتەوە.


ئه‌ندامێـکی پارتی هه‌ده‌په له پایته‌ختی تورکیا به‌ر چه‌قۆ ده‌درێت\nی مانگی یازده ٠٤, ٢٠١٤\nئه‌ندامێـکی پارتی دیموكراتی گه‌لان (هه‌ده‌په) له ئه‌نکه‌ره‌ی پایته‌ختی تورکیا به‌ر چه‌قۆ درا و به سه‌ختی بریندارکراوه، ئه‌مه‌ش ناڕه‌زایی پارته‌که‌ی لێـکه‌وتووه‌ته‌وه که حکومه‌ت به‌و هێرشه تاوانبارده‌که‌ن.\nکاربه‌ده‌سـتێـکی هه‌ده‌په به ئاژانسی ڕۆیته‌رزی گوت ڕۆژی سێشه‌ممه له ناو باره‌گه‌ی پارته‌که‌یان له پایته‌خت به چه‌قۆ هێرش کراوه‌ته سه‌ر ئه‌حمه‌د کاراتاش و نزیکه‌ی 7 چه‌قۆی پـیاداکێشراوه که به‌ر مل و قاچی که‌وتوون و ئێسـتا له نه‌خۆشـخانه‌یه و له ژێر چاودێری ورددایه.\nکاربه‌ده‌سـتانی هه‌ده‌په ئۆباڵی هێرشه‌که ده‌خه‌نه ئه‌ستۆی حکومه‌ت، ئه‌مه‌ش له ئاکامی ئه‌و ناڕه‌زایـیانه‌ی که‌وتنه‌وه له به‌رامبه‌ر بێ ده‌نگی حکومه‌تی تورکیا له ئاسـت هێرشه‌کانی داعش بۆ سه‌ر کۆبانی.\nئه‌حمه‌د داوود ئۆغڵو سه‌رۆک وه‌زیری تورکیا سه‌رزه‌نشتی هێرشه‌که‌ی کرد و ڕه‌تی کرده‌وه حکومه‌ته‌که‌ی ده‌سـتی له هێرشه‌که‌دا هه‌بێت. گوتیشی گومانبارێـکیان ده‌سـتگیرکردووه و دانی ناوه به تاوانه‌که‌یدا.\nساڵح تۆران په‌یامنێری ده‌نگی ئه‌مه‌ریکا له ئسته‌نبوڵ ڕاپـۆتی له‌م باره‌یه‌وه ناردووه.\nڕاپـۆرتی ساڵح تۆران


یەكەمجار چۆن و كەی چایی هێنرا بۆ سلێمانی - پەرەگراف\nیەكەمجار چۆن و كەی چایی هێنرا بۆ سلێمانی\nپەرەگراف- سەڵاح سالار\n134 ساڵ بەر لە ئێستا بۆ یەكەمجار چایی هێنرایە شاری سلێمانی و لەوێشەوە بە كوردستاندا تەشەنەی سەند.\nساڵی 1885 بازرگانێكی شاری سلێمانی بە ناوی (مەلا محەمەدی مەلا غەفوور) بۆ كاری بازرگانی دەچێتە وڵاتی ئێران، لەوێ تەماشا دەكات لە دوكانی قاوەخانەكان خەڵكیی شتێك دەخۆنەوە كە قاوە نییە، بەڵكو پێی دەڵێن چایی.\nمەلا محەمەدیش داوای چاییەك دەكات، كە دەیخواتەوە بەلایەوە خواردنەوەیەكی خۆش دەبێت، بۆیە پاش تەواوبوونی كاروباری بازارگانیەكەی دەچێتە بازاڕ هەندێك چایی و سەماوەر و قۆری و كتری و پیاڵە و ژێرپیاڵە و شەكر دەكڕێت و دەیهێنێتەوە بۆ شاری سلێمانی.\nناوبراو لە ماڵەوە دەست دەكات بە خواردنەوەی چایی و خەڵكی گەڕەكیش دەبیستن مەلا محەمەد شتێكی هێناوە پێی دەڵێن چایی و زۆر خۆشە، ئیتر بە مەبەستی چایی خواردنەوە شەوانە دەچن بۆ ماڵی مەلا محەمەد و هەموو فێری چایی خواردنەوە دەبن.\nمەلا محەمەدی مەلا غەفووریش لەوكاتە بەدوا بە مەلا محەمەدی چایی دەناسرێت و پاش خۆیشی مەلا ئەحمەدی كوڕی هەر بە مەلا ئەحمەدی چایی دەناسرێت.\nماڵی مەلا محەمەدی چایی لە گەڕەكی دەرگەزێن لە خوار ماڵی عیزت بەگی وەسمان پاشا بوو، حەوشەیەكی فراوانی هەبوو، باخێكی خۆش و گەورەی تێدابوو. پاش كۆچی دوایی مەلا محەمەد، لە ساڵانی گرانییەكەدا مەلا ئەحمەدی كوڕی خانووەكەی فرۆشت بە حاجی ئەحمەدی پیرۆز.\nشیاوی باسە پێشتر لە سلێمانی و شارەكانی كوردستان قاوە و قاوەخانە هەبوو، بەڵام تا ئەوكاتە چایی بوونی نەبووە. بۆیە تا ئەم ساڵانەی دواییش بە چایخانەیان دەوت قاوەخانە و تا ئێستاش ئەو وشەیە هەر بوونی ماوە.\nتێبینی: سوودم لە كتێبی (شاری سلێمانی)، بەرگی یەكەم. نووسین و كۆكردنەوەی ئەكرەمی مەحموودی ساڵی ڕەشە. وەرگرتووە.


ANF | هێرشی داگیرکاری لەدژی باکوور و ڕۆژهەڵاتی سووریا- ڕۆژی پێنجەم\nیه‌كشه‌ممه, 13 Oct 2019, 00:10\nخۆبەڕێوەبەریی باکور و ڕۆژهەڵاتی سوریا ئاشکرایکرد، کە بۆ ئەوەی حکومەتی سوریا پێوەرەکانی ئاسایشی سنوور پێکبێنێت، لەگەڵیدا ڕێککەوتوون.\nلەبارەی ڕێککەوتنیان لەگەڵ حکومەتی سوریا، خۆبەڕێوەبەریی باکور و ڕۆژهەڵاتی سوریا ڕاگەیەندراوێکی بڵاوکردەوە.\nلە ڕاگەیەندراوەکەدا هاتووە:"بۆئەوەی حکومەتی سوریا پێوەرەکانی ئاسایشی سونوور پێکبێنێت و لە بەرامەبر هێرشی داگیرکاریی دەوڵەتی تورکدا پشتیوانیی قەسەدە بکات، پەیامنێکمان بەستووە، بەپێی پەیمانەکە ڕێگا دراوە، کە هێزەکانی ڕژێمی سوریا بچنە هێڵە سنوورییەکانی نێوان سوریا و تورکیا".\nلە شارەکانی رۆژئاوا هێڵی ئینتەرنت بەتەوای بچڕاوە. ئاژانسی هەواڵی هاوارناتوانێت وەشان بکەن.\nهەوالنێری ئاژانسی هەواڵی هاوار لە سەرێکانی شەهیدبوو\nبریندارەکانی کۆمەڵکووژیوکوی سەرێکانی گوازرانەوە بۆ شاری حەسەکە\nدیمەنی کۆمەڵکووژی خەڵکی سیڤیل لە سەرێکانی\nسوپای تورکی داگیرکەرکاروانێکی ئۆتۆمبیلی خەڵکی مەدەنی کردە ئامانج،...\nسوپای داگیرکەری تورک جارێکی ترگوندەکانی شارۆچکەی تربێسپی توۆپباران دەکات. سوپای تورک گردێکی مێژوویی گوندی تل شێری تربێسپی کردە ئامانج.\nلەئەنجامی هێرشی سوپای داگیرکەر بۆسەر کوبانی دوو هاووڵاتی مەدەنی بریندار بوون.\n٧٨٥ چەتەی زیندانی داعش بە یارمەتی تورکیا هەڵهاتن\nسوپای داگیرکەری تورک بەردەوامە لە چڕکردنەوەی هێرشەکەی بۆ سەر زیندانی و چادرگەکانی چەتەکانی داعش و بنەماڵەکانیان، لەو چوارچێوەیەشدا سوپای داگیرکەری تورک و چەتەکانی هێرشەکەیان لەسەر چادرگەی عەین عیسا چڕ کردوەتەوە کە زۆربەیان خێزانی داعشە دەستگیرکراوەکانن.\nبەرخۆدانی شەرڤانانی قەسەدە کە هێرشەکانی دەوڵەتی تورکی داگیرکەر و چەتەکانی تێکشاند پێنج ڕۆژە بەردەوامە.\nئەرسین چاکسوو پەیامنێرمان لە سەرێکانی کە شەڕێکی قوڕس هەیە، ڕایگەیاند، شەرڤانانی قەسەدە هەموو هێرشەکانیان تێکشکاند و دوژمن کوژراوی زۆری هەیە.\nچاکسوو وتی شەرڤانان بە مۆڕالێکی زۆرەوە شەڕ دەکەن کە لە دیمەنەکانماندا دەیبینن.\nسەرێکانی: ٧ چەتە کوژران، زرێپۆشێک تێکشکێنرا، فڕۆکەیەکی چاودێری خرایە...\nئیدارەی خۆبەڕێوەبەریی باکور و رۆژهەڵاتی سوریا، ئاگاردارینامەیەکی بەپەلەی لەبارەی ئەو خێزان و بنەماڵانەی داعشەکان کە لە چادرگەی عەین عیسا دەستبەسەرن و ژمارەیەکیان بە هاوکاری چەتەکان توانیان هەڵبێن، بڵاو کردەوە.\nبەڕێوەبەری خۆسەری ڕایگەیاند، دوای تۆپبارانی سوپای تورکی داگیرکەر، ژمارەیەک خێزانی داعشی هەڵهاتوون.\nچوار بەرپرسی ئەمریکی باسیان لەوە کردووە، تورکیا بە ئەنقەست هێزەکانی ئەمریکای لە کۆبانێ بۆردومان کردووە، ئاماژەیان بەوەش کردووە، سوریا دەیەوێت رووبەری فراوانتر داگیر بکات لە سوریا.\nلەسەر رێگەی سلوک – عەین عیسا، چەتەکانی سوپای داگیرکەری تورک دوو کارمەندی تەندروستیان ڕفاند کە بە ئۆتۆمبیلێکی ئەمبۆلانس لە شارەدێی عەین عیساوە بەرەو گرێ سپی دەڕۆیشتن.\nسوپای داگیرکەر ریزە ئۆتۆمبیلێکی خەڵکی سڤیلی بۆردومان کرد\nسوپای داگیرکەری تورک، ریزە ئۆتۆمبیلێکی خەڵکی سڤیلی بۆردومان کرد کە لە باکور و رۆژهەڵاتی سوریاوە (گرێ سپی) بەرەو رەقە دەرۆیشتن.\nسوپای تورکی داگیرکەر و چەتەکانی، ریزە ئۆتۆمبیلێکی خەڵکی سڤیلی رەقە و تەبقە و دێرەزور و منبیجی کردوە ئامانج، کە لە ناوەندی شارۆچکەی گرێ سپییەوە بەرەو رەقە دەڕۆیشتن.\nقەڕەیلان وتی "یەکەمجارە بەم ڕادەیە خاوەنداری لە دۆزی ئازادی و بەرخۆدانی گەلی کورد دەکرێت و پشتەوانی لێدەکرێت. هەرچەندە هەندێک هێز پیلانیان گێڕا و نامەردیان کرد، بەلام گەلانی جیهان، ویژدانی ڕای گشتی لەدژی ئەو داگیرکەریە هەستانە سەرپێ و ناڕەزاییان دەربڕی. لە ئەمریکا تا هیندستان لەدژی داگیرکەری ناڕەزایی هیە. ئەمەش بە ڕاستی پشتگیریەکی بەهێزە و دەرفەتێکی گەورەیە بۆ تێکۆشانی ئازادی کوردستان. شەرڤانانی قەسەدە و گەلەکەمان بەم پشتگیریە گەورەیە داگیرکەری و وەحشیگەری تێکدەشکێنن. دەرفەتی ئەوە هەیە.\nقەرەیلان ئەوەی خستەڕوو، دەولەتی تورک لەبێش چاوی هەموو جیهان تاوان دەکات و وتی، "تاوانی دڕندەیی لە بەر چاوی هێزەکانی هاوپەیمانان دەکرێت و ئەوانیش تەنها سەیری دەکەن. هاوپەیمانان لە ڕاگەیەندراوەکانیاندا دەلێن، لەدژی داگیرکەرین، 'ئەگەر هاوپەیمانان لەدژی داگیرکەرین، با ناوچەی دژەفڕین راگەیەنن. دەتوانن ئەوە بکەن. لەبەرئەوەی ناوچەکە لە کۆنتڕۆڵی ئەواندایە. ئەگەر ئەو کارە بکەن، هاوسەندی دەگۆرێت و دەولەتی تورک ناتوانێت بە شێوەیەکی دڕندانە هێرش بکات. ئەگەر نەیکەن واتە سەمیمی نین. ئەمە ڕاستیەکی ئاشکرایە. لە پشت پەردەی هێرشی داگیرکەری ئەوە هەیە. لە سەر بناغەی بەرژەوەندیەکانە. بەو هۆیەوە ئەمە وەک پیلانگێڕیەکە. زلهێزەکان داگیرکەریان لە بەرژەوەندی خۆیاندا بینی و رێگەیان بە دڕندەیی ئاکەپە – مەهەپە دا.\nموراد قەڕەیڵان فەرماندەی گشتی بڕیارگەی ناوەندی گەل ڕایگەیاند، بەرخۆدانی ڕۆژئاوا پیرۆزە و پێویستە هەموو کەسێک لەدژی داگیرکەری نامەردی ئاکەپە - مەهەپە بووەستێتەوە.\nقەڕەیڵان ڕاشیگەیاند، دەولەتی تورک لە بەرچاوی هەموو جیهان کۆمەڵکوژی دەکات، بەڵام گەلانی باکووری سوریا سەردەکەون و دەوڵەتی تورک تێکدەشکێت.\nلە سلوک شەڕێکی قورسە و گرێ سپیش تۆپباران دەکرێت\nلە شارەدێی سلوک شەڕێکی و پێکدادانێکی قورس لەنێوان سوپای داگیرکەری تورک و گروپە چەتەکانی و شەڕڤانانی هێزەکانی سوریای دیموکرات بەڕێوەدەچێت، هاوکات گرێ سپی-یش تۆپباران دەکرێن.\nئێستا شەڕ و پێکدادانێکی قورس لە شارەدێی سلوک-ی سەر بە گرێ سپی لەنێوان هێزە داگیرکەرەکان و هێزەکانی سوریای دیموکرات هەیە، تۆپخانەکانی سوپای داگیرکەری تورکیش شارۆچکەی گرێ سپی تۆپباران دەکەن.\nفڕۆکە جەنگییەکانی سوپای تورک سەرێکانی بۆردومان دەکەن\nچالاکی لەدژی داگیرکاری لە ئەورووپا\nئەمینداری گشتی کۆمکاری عەرەبی: هێرشەکەی تورکیا داگیرکارییە


چاوشئۆغڵۆ: “پەیڕەوی ڤیزا بۆ هاووڵاتییانى عیراق ھەڵدەگرین” – تۆڕی میدیایی خەڵک\nچاوشئۆغڵۆ: “پەیڕەوی ڤیزا بۆ هاووڵاتییانى عیراق ھەڵدەگرین”\n2019/04/29 - 10:56 PM\nوەزیری دەرەوەی توركیا ڕایدەگەیەنێت، كە كاتی خۆی هات پەیڕەویی ڤیزا بۆ هاووڵاتیی عیراقی ھەڵدەگرین.\nمەولود چاوشئۆغڵۆ وەزیری دەرەوەی توركیا لە دوای كۆبوونەوەی لەگەڵ ئەسعەد ئەلعیدانی پارێزگاری بەسڕە لە كۆنگرەیەكی ڕۆژنامەوانیدا ڕایگەیاند:”ڤیزا پەیڕەویەكی ھەمیشەیی نییە. كاتێك لە عیراق كارەكان ئاسایی دەبنەوە، ئێمە دووبارە چاو بەمەدا دەخشێنینەوە. لە كاتی خۆیدا پەیڕەویی ڤیزا دووبارە بۆ عیراقییەكان ھەڵدەگرین”.\nوەزیری دەرەوەی توركیا ڕوونیشیكردەوە، وڵاتەكەی بە ھۆكاری ئەمنی پەیڕەوی ڤیزای بۆ ھاووڵاتیانی عیراق دەستپێكردووە. وتیشی، ھیچ كێشەیەك لەبارەی ڤیزا بوونی نییە و پێش دەستپێكردنی پەیڕەوی ڤیزا زیاتر لە یەك ملیۆن كەس لە عیراقەوە ھاتوونەتە توركیا.\nوەزیری دەرەوەی توركیا ئاشكراشی كرد كە لە دوای كردنەوەی كونسوڵخانەی وڵاتەكەی لە بەسڕە ئیترھاووڵاتیانی ئەو پارێزگایە پێویست ناكات بۆ وەرگرتنی ڤیزا سەردانی بەغدا بكەن.\nهەروەك چاوشئۆغڵۆ ڕاشیگەیاند، بەسڕە خاوەنی پێگەی ستراتیژی گرنگە بۆ عيراق و گشت ناوچەكان و جەختیشی لەوە كردەوە كە ئەو شارە پایتەختی ئابووری عیراقە.\n“درۆكانی ترەمپ (10) هەزاری تیپەڕاند”


سەرەتا»مۆبایل»ئه‌ندرۆید Android»تەختەکلیلی Google Gboard بۆ نوسین بە كوردی – سۆرانی زۆر خێرا، بۆ ئەندرۆید\nلەلایەن Ranja Hseen لە 15/08/2017 0 Comments\nکۆمپانیای گووگڵ ماوەیەک پێش ئێستا تەختەکلیلێکی بە ناوی (Gboard) یەکەم جار بۆ (iOS) بڵاوکردەوە،هەروەها تاوەكوو ئێستا بۆ (iOS) زمانی کوردی سۆرانی تێدا نییە، بەو هیوایەین لە داهاتوودا كۆمپانیای گووگڵ زمانی كوردی سۆرانیش زیاد بكات.\nپێشتر تەنها بۆ ئای ئۆ ئێس هەبوو ئەم بەرنامەیە، بەڵام گەشەپێدەرانی كۆمپانیای گووگڵ لە نوێترین وەشانیان بۆ ئەم تەختەكلیلە زمانی كوردی سۆرانیان زیاد كردووە، خۆشبەختانە ئەم تەختەكلیلە زۆر خێرایە و بێ كەم و كورتییە تاوەكوو ئێستا، ئەتوانیت زۆربەی كارەكانتی پێ ئەنجام بدەیت، بێ ئەوەی كێشە درووست ببێت.\nزۆربەی گەشەپێدەرانی كورد تاكوو ئێستا ئاماژە بە باشی و گرنگی تایبەتمەندییەكانی ئەم تەختەكلیلە دەكەن، ئێمەش وەكو تێك ئای پشتگیری تەواوی ئەم كیبۆردە دەكەین و ئەندامەكانمان ئاگادار دەكەینەوە كە دەتوانن بەكاری بهێنن و سوود مەند بن.\nGboard — keyboard android Gboard — keyboard ios\nبابەتەكانی پێشووترئاسۆ نادری نامەیەکی بەر لە مردنی جێ ھێشتووە بە ئیمزای خۆی!\nبابەتی دواتر یارییەك ئەبێتە هۆی ئەوەی خۆت بكوژیت ! هەرگیز تاقی مەكەرەوە\nکردنەوەی فەیسبووک و ماڵپەڕەکانی تر لەسەر مۆبایل بە شێوازی کۆمپیوتەر\nکردنەوەی فەیسبووک و ماڵپەڕەکانی تر لەسەر مۆبایل بەشێوازی ڤێرژنی کومپیوتەر بەبێ دابەزاندنی بەرنامەی تر. رێگایەکی…


قه‌رز و پشكی هه‌رێم، چه‌ند سه‌رنج و پێشنیازێكی نوێ\nجهانگیر سدیق گوڵپی\n2020.11.13 - 14:53\nشێوازی تێپه‌ڕاندنی یاسای پڕكردنه‌وه‌ی كورتهێنانی دارایی له به‌ره‌به‌یانی رۆژی 12/11 به‌بێ ئاماده‌یی و ره‌زامه‌ندیی لایه‌نی كوردستانی، هه‌نگاوێكی تری هه‌ڵه‌و مه‌ترسیداره، به‌ڵام ئه‌وه‌نده‌ی رووداوێكی راگوزه‌ر و بێ پێشینه‌یه و نه كۆتایی هه‌موو رێگاكانە. ماده‌م هه‌رێم به‌شێكه له ده‌وڵه‌تی فیدراڵیی عێراق پێویسته ته‌واوی رێگه دروسته‌كان بگرێته به‌ر بۆ ده‌سته‌به‌ركردنی مافه‌كانی، ئێمه لێره‌دا چه‌ند سه‌رنجێكی گشتی له‌سه‌ر پرسی به‌شداریكردن له داهات و مافی هه‌رێم له سود وه‌رگرتن له قه‌رزه‌كان و یه‌ده‌گی بانكی ناوه‌ندی ده‌خه‌ینه‌ڕوو، چه‌ند پێشنیازێكیش پێشكه‌ش ده‌كه‌ین سه‌باره‌ت به مامه‌ڵه‌كردنی هه‌رێم له‌گه‌ڵ ئه‌و پرسانه و پرسی دارایی و نه‌ختیی عێراق به‌گشتی.\nیه‌كه‌م/ پێویسته كار له‌سه‌ر تێگه‌یشتنێكی نوێ بكرێت بۆ پرسی به‌شداریكردن له پێكهێنانی داهات و بابه‌تی قه‌رزه‌كان و، یه‌ده‌گی نه‌ختینه، تێگه‌یشتنه نوێیه‌كه‌یش له‌باره‌ی چه‌ند خاڵێكی سه‌ره‌كیه‌وه بێت، له‌وانه:\n1- گۆڕینی شێوازی جێبه‌جێكردنی به‌شدارییكردن له‌داهات (المشاركه بالایرادات): هه‌ر له 2005ه‌وه، هه‌موو ئه‌و ساڵانه‌ی كه به‌غدا پشكی بودجه‌ی هه‌رێمی ناردووه، هه‌رێم به‌گشتی به‌شداریی له پێكهێنانی داهاته گشتیه‌كانی عێراق كردووه به‌و قه‌باره‌و رێژانه‌ی كه بۆی دانراوه، یان بۆی خه‌مڵێنراوه، تاكو ساڵی 2013 له‌لایه‌ن وه‌زاره‌تی دارایی عێراقه‌وه مانگانه بڕێك له پشكی هه‌رێم ده‌بڕدرا به‌رامبه‌ر به داهاته ئیتیحادیه به‌ده‌ستهاتووەكان له هه‌رێم، له 2019 به‌پێی یاسای بودجه بارته‌قای داهاتی 250 هه‌زار به‌رمیل رۆژانه له پشكی هه‌رێم ده‌بڕدرا، ئه‌مه بۆ خۆی به‌شداریكردنه له پێكهێنانی داهاتی گشتی، به‌ڵام له‌به‌ر ئه‌وه‌ی به‌شداریكردنه‌كه به‌شێوازی روتنه‌كردن (المقاصه) جێبه‌جێكراوه، بۆیه به‌شێكی یه‌كجار زۆری هاووڵاتیان و شه‌قام و هێز و گروپه جۆراو جۆره‌كان، چ له هه‌رێم و چ له ناوه‌ڕاست و باشووری عێراق له‌لایان وایه هه‌رێم به‌هیچ بڕێك به‌شداری له پێكهێنانی داهاتی عێراق ناكات و ته‌نها له وه‌رگرتنی ته‌رخانكراوه‌كاندا به‌شداره. ئه‌مه كراوه‌ته ئامرازێك بۆ ته‌یاركردنی جه‌ماوه‌ری بۆ پاڵپشتی له هه‌ر هە‌نگاوێك كه بۆ كه‌مكردنه‌وه‌ی پشك و مافه‌كانی كورد بنرێت.\nپێویسته هه‌رێم واز له‌په‌یڕه‌وكردنی شێوازی(مقاصه) بهێنێت، شێوازێك له به‌شداریكردنی داهات په‌یڕه‌و بکات كه بۆ هه‌مووان رونتر بێت و هه‌مووان بزانن، هه‌رێم مانگانه یان ساڵانه به‌و بڕه پارانه به‌شداری له ته‌مویلكردنی گه‌نجینه‌ی گشتی عێراق ده‌كات، تاكو ئه‌و خاڵه نه‌كرێته ئامراز و پاساو بۆ هه‌رهه‌نگاوێك كه دژ به ماف و بۆ كه‌مكردنی پشكی هه‌رێم بنریت.\nبۆ نموونە ئه‌گه‌ر ریككه‌وتن له‌سه‌ر  راده‌ستكردنی برێكی دیاركراو له‌داهاتی نه‌وتی هه‌رێم كرا بۆ به‌غدا، یان سه‌باره‌ت به داهاته ناوخۆییه ئیتیحادیه‌كان، ئه‌وا با بڕه دیاریكراوه‌كان راسته‌وخۆ له رێگه‌ی هه‌ژمارێكی بانكییه‌وه بگوازرێنه‌وه بۆ سه‌ر هه‌ژماری وه‌زاره‌تی دارایی عێراق و بۆ هه‌مووان رونتر بیت.\nشێوازی (مقاصه) و شێوازی گواستنه‌وه‌ی داهات له‌ئه‌نجامدا بۆ هه‌رێم و بۆ به‌غدایش هه‌ر به هه‌مان بڕه‌و هه‌ر هه‌مان مانای هه‌یه، له‌كاتی گواستنه‌وه‌ی داهات له‌ڕێگه‌ی هه‌ژماری بانكیه‌وه، ئه‌و ده‌میش هه‌مان بڕ ده‌چێته‌وه سه‌رپشكی هه‌رێم كه پێشتر به مقاصه لێی ده‌بردرا، به‌ڵام به‌ڕێگه نوێیه‌كه هیچ كه‌سێك ناتوانێت بڵێت هه‌رێم به یه‌ك دینار یان به یه‌ك به‌رمیل نه‌وت به‌شداری له‌داهاتی عێراق ناكات، وه‌ك ئێستا ئه‌و ده‌ربڕینه بوه‌ته گوتارێكی كاریگه‌ر.\n2- گۆڕینی تێگه‌یشتن له‌باره‌ی قه‌رزی گشتییه‌وه، پێویسته به جددی كار له‌سه‌ر روونكردنه‌وه‌ی ئه‌و پره‌نسیپه، یان ئه‌و تێگه‌یشتنه بكرێت كه قه‌رزی گشتی بابه‌تێكی تایبه‌ته و جیاوازه له داهاتی ئاسایی، پێویسته له ده‌ره‌وه‌ی هاوكێشه‌كانی تایبه‌ت به دابه‌شكردنی داهاتی ئاسایی و هاوبه‌شیكردن له داهات مامه‌ڵه‌ی له‌گه‌ڵ بكرێت.\nده‌سه‌ڵاتی قه‌رزكردن كه له‌لای حكومه‌تی فیدراڵیه به‌وه‌كاله‌تی هه‌موو گه‌لانی عێراق، پێویسته به‌هاوسه‌نگی و به‌بێ مه‌رج قه‌رزه‌كان له به‌رژه‌وه‌ندیی گشت گه‌لانی عێراق به‌كار بهێنرێت، چونكه هه‌رێمه‌كان له‌سه‌ر ئه‌و بنه‌مایه ده‌سه‌ڵاتی قه‌رزی گشتی راده‌ستی ناوه‌ند ده‌كه‌ن، كه وه‌ك نوێنه‌ری هه‌مووان بێت و له‌به‌رژه‌وه‌ندیی هه‌مووان به‌كاری بهێنێت.\nقه‌رزی گشتی له عێراق په‌یوه‌ندیه‌كی ئه‌وتۆی نییە به داهاته ئاساییه‌كانه‌وە، وه‌ك زۆرینه وای ده‌بینن، واته قه‌رزه‌كان به‌داهاتی ئاسایی ناوه‌ڕاست و باشوور نادرێنه‌وه، تاكو هاوبه‌شینه‌كردنی داهات بكرێته پاساو بۆ بێبه‌شكردنی هه‌رێم، به‌ڵكو له 2004 ه‌وه قه‌رز به‌قه‌رزیتر ده‌درێته‌وه و سه‌ره‌نجام قه‌رزه‌كان كه‌ڵه‌كه ده‌بن، بۆ دانه‌وه‌یشیان له‌به‌ر ئه‌وه‌ی له به‌شی ته‌رخانكراوه‌كانی خه‌رجیه سیادیه‌كان هه‌ژمار ده‌كرێن، بۆیه هه‌رێم به‌شداره له‌دانه‌وه‌یان.\nئه‌و قه‌رزه ناوخۆییانه‌ی حكومه‌تی عێراق ده‌یانكات، به‌شی هه‌ره‌زۆریان قه‌واڵه وحه‌واڵه‌كانیان له‌لایه‌ن بانكی ناوه‌ندیه‌وه ده‌كڕدرێنه‌وه، ئه‌ویش به‌ناڕاسته‌وخۆ و له‌ڕێگه‌ی بازاڕی لاوه‌كیه‌وه و له ده‌ستی دوه‌وه (له بانكه بازرگانیه‌كان)، كه ئه‌وه كارێكی یاساییه و یاسای بانكی ناوه‌ندی رێگه‌ی پێده‌دات و به‌ئاشكرا ئه‌نجام ده‌درێت، واته حكومه‌تی عێراق به‌ناڕاسته‌وخۆ قه‌رز له‌بانكی مه‌ركه‌زی ده‌كات.\nهه‌موو نه‌ختینه‌یه‌كی بانكی ناوه‌ندی چ دیناری عێراقی یان یه‌ده‌گی دراوی بیانی، موڵكی هه‌موو گه‌لی عێراقە و له‌ده‌ره‌وه‌ی بابه‌تی داهاتی ئاسایی و هاوكێشه‌كانی به‌شداریكردنی داهاته.\nنه‌ختی دینار له بانكی ناوه‌ندی له‌و ده‌سه‌ڵاته سیادیه‌وه سه‌رچاوه‌ی گرتووه كه به‌نوینه‌رایه‌تی هه‌مو عێراق مافی ده‌ركردنی دراو و خستنه‌ڕوویی هه‌یه، یه‌ده‌گی نه‌ختی بیانیش هه‌ربه‌هه‌مان شێوه به‌و پێیه‌ی كه بانكی ناوه‌ندی سه‌رچاوه‌ی دیناره، ئیدی به‌شیوه‌یه‌كی ئاسایی به‌هۆی هه‌بوونی بازرگانیی ده‌ره‌كی و بزاوتی هاورده‌كردنه‌وه، ده‌بێته خاوه‌ندی دراوی بیانی، واته یه‌ده‌گی بیانی. واته هیچ كات نه‌ختی بانكی ناوه‌ندی چ به‌دیناری عێراقی، چ یه‌ده‌گی بیانی، راسته‌وخۆ له داهاته ئاساییه‌كانی فرۆشتنی نه‌وت و داهاته‌كانی تره‌وه سه‌رچاوه‌ی نه‌گرتوه، هه‌ربۆیه هیچ یه‌ك له‌بابه‌ته‌كانی قه‌رزی گشتی و سودوه‌رگرتن له یه‌ده‌گی بانكی ناوه‌ندی، نابێت په‌یوه‌ست بكرێن به شێوازی هاوبه‌شیكردنی داهات، یان راده‌ستكردنی داهاته‌وه.\nدووه‌م/ گۆڕینی ئاراسته‌ی هێرشه‌كان، زۆر پێویسته لایه‌نی كوردستانی، په‌رله‌مانتارنی كوردستانی له به‌غدا، ناوه‌نده‌كانی تر، له رێگه‌ی میدیا و كه‌ناڵه جۆراو جۆره‌كانه‌وه، له رێگه‌ی فه‌رمی و په‌یوه‌ندییه‌كانه‌وه، له‌پاڵ داواكردنی مافه‌كانی هه‌رێم، هه‌وڵه‌كانیان چڕ بكه‌نه‌وه بۆ روونكردنه‌وه و به‌دواداچوون و لێپێچینه‌وه له‌و گه‌نده‌ڵییە گه‌وره‌یه‌ی ده‌یان ساڵه له دارایی و سامانی عێراق ده‌كرێت، كه پاره‌ی دزراو بزركراو، به زیاتر له یه‌ك ترلیۆن دۆلار ده‌خه‌مڵێنرێت، سه‌ر قه‌پاغی كێشه‌ی قه‌رزه‌كان و بودجه‌ی خه‌مڵێنراو فیعلیی و پرۆژه‌كانی ده‌یان ساڵ هه‌ڵبدنه‌وه، پرسی دابه‌زینی یه‌ده‌گ و سپیكردنه‌وه و بردنه ده‌ره‌وه‌ی دۆلار به‌گه‌رمی بخه‌نه به‌رباس، ئه‌م شه‌ڕه له پێناوی هه‌موو گه‌لانی عێراق بكه‌ن و بره‌و به‌گوتاره‌كه‌ی بده‌ن، له‌هه‌مانتیشدا داوای گه‌ڕاندنه‌وه‌ی مافه‌كانی هه‌رێم بكه‌ن. ئه‌و دۆسیانه ئه‌وه‌نده زه‌به‌لاح و ترسناكن، كه هیچ كات به‌راورد ناكرێن به‌و پاساوانه‌ی ئه‌وان شه‌قامی عه‌ربیان پێ ته‌یار كردوه دژی مافه‌كانی هه‌رێم.


"ترامپ ب لەز لەشکەران ژ ئیراق و ئەفغانستانێ دکێشیت" - دارکا مازی\n“ترامپ ب لەز لەشکەران ژ ئیراق و ئەفغانستانێ دکێشیت”\nکەنالێ سی ئێن ئێن یێ ئەمریکی ژ زارێ 2 بەرپرسێن وی وەلاتی ڤەگوھاستیە، کۆشکا سپی داخواز ژ وەزارەتا بەرگریێ کریە، ئامادەکاریێن تەمام بۆ ڤەکشاندنا بلەز یا بەشەک ژ ھێزێن ئەمریکایێ ژ ئیراق و ئەفغانستانێ بکن.\nژێدەران گۆتیە، کۆشکا سپی و پێنتاگۆنێ پێکبە دەربارێ مەترسیێن داعشێ گۆتووبێژکرنە و کۆشکا سپی رژدە دا کو ھێزێن خوە ژ ئیراق و ئەفغانستانێ ڤەکێشیت و پێنتاگۆنێ ژی، پلانا ڤەکشاندنێ دانایە.\nڤێ حەفتەیێ دۆنالد ترامپ، دێ بریارا ڤەکشاندنا ھێزێن ئەمریکا دەت و ھەژمارا لەشکەرێن خوە ل ئیراق و ئەفغانستانێ بۆ 2 ھەزار و 500 لەشکەران کێم دکەت. بریارا کێمکرنا لەشکەرێن ئەمریکی ل ئیراق، سوریێ و ئەفغانستانێ حەتا 15ێ چلە دێ هێتە جێبەجێ کرن.\nئەڤ بریارە د دەمەکێ دایە، دەستپێکا ڤێ حەفتەیێ کریستۆفەر میڵەر ژ لایێ ترامپ ڤە ل جھێ مارک ئەسپەر وەکی وەزیرێ بەرگرییێ ئەمریکا ب وەکالەت ھاتە دانان. پشترس مڵەر نامەیەک بۆ بەرپرس و کارمەندێن پێنتاگۆن شاند و تێ دا نیەتا خوە بۆ ڤەکشاندنا ھێزێن ئامەریکا، ژ ئەفغانستان و ناڤچەیێن دی ل رۆژھلاتا ناڤەراست دیار کر و گۆت، دەما وێ یەکێ ھاتیە، بزڤرینە وەلاتێ خوە. نھا ئەمریکا 4 ھەزار و 500 لەشکەر ل ئەفغانستان و 3 ھەزار لەشکەر ل ئیراقێ ھەنە.\nناتۆ ژی، ھشیاری ژ ڤەکشاندنێ دا و راگھاند، ئەگەر ئەمریکا ژ ئیراق و ئەفغانستانێ ڤەکێشیت، دێ باجەک مەزن هەبیت.


ئا. پ. چیخۆڤ و لیدیا ئالكسیۆنا ئاڤیلۆڤا\nلیدیا ئالكسیۆنا ئاڤیلۆڤا (1864 ـ 1943) كە سەردەمی كچێنی، بە ئۆستراخۆڤا بەناوبانگ بوو، نووسەرێك بوو كە ساڵانی 1890 ـ 1900 ناوی دەركرد. چەند كتێب بە ناوەكانی بەختەوەر و چەند چیرۆكێكی دی لە 1896، دەسەڵات و چەند چیرۆكێكی دی 1906، یەكەمین خەم 1913 و ڕوخساری مرۆی 1914 بڵاو كردنەوە. تۆلستۆی چیرۆكی "یەكەمین خەم"ـەكەی ئەوی زۆر بەدڵ بوو و، بە تۆزێك دەسكارییەوە خرایە نێو كتێبەكەی وی بە ناوی لە كەوشەنی خوێندنەوەدا.\nلیدیا ئاڤیلۆڤا لە 1889 لە ماڵی س. ن. خۆێكۆڤی خوشكی، كە خاوەن ئیتمیازی ڕۆژنامەی پیتربۆرگ بوو، لەگەڵ چیخۆڤ ئاشنا بوو. ئەو ماڵە هەمیشە مەكۆی نووسەرانی وەك پلشچیۆڤ و میخاییلۆفسكی و لیكین و پۆتاپێنكۆ و مامین سیبریاك و تیخۆنۆڤ بوو. ئەی. ئا. بۆنین دواتر ئاوا باسی ئاڤیلۆڤای كرد: "هەموو شتێكی تێدا جوان و دڵڕفێن بوو. دەنگی، نیگای شەرمن و چاوە شینە مەیلەوخۆڵەمێشی و سەرنجڕاكێشەكانی.. هەموویان سەرنجگر بوون."\nنامەگۆڕینەوەی لەگەڵ چیخۆڤ سەرەڕای چەند جار وەستانێك، تا كۆتاییی ژیانی نووسەر هەر بەردەوام بوو، بەڵام نامەكان زۆر كەمن. تەنیا 31 نامەی چیخۆڤ و 3 نامەی ئاڤیلۆڤا ماونەوە. لەسەر داوای ئاڤیلۆڤا نامەكانی بۆ نێردرانەوە. خۆی لە دەفتەری بیرەوەرییەكانیدا دەنووسێ: "چەند ساڵێك پاش مەرگی چیخۆڤ، ئەو نامانەی بۆم ناردبوو، لە ماریا پاڤلۆڤنام وەرگرتنەوە. زۆر باشی ڕاگرتبوون. ماریا پاڤلۆڤنا پێی گوتم: "بە قردێلەیەك و جوان بەستبوونی و لە مێزی كارەكەیدا پارێزرابوون." بەبێ ئەوەی چاوێكیشیان پێدا بخشێنمەوە، لە سۆبەكەم هاویشتن. زۆر بەداخم كە وام كرد، بەڵام زۆر جاران لە خۆمم دەپرسی، باشە بۆچی نامەكانی منی كۆ كردوونەوە و ڕایگرتوون؟ وەڵامی ئەو پرسیارە زۆر ئەستەم نییە. هەرچی نامەی بۆ چیخۆڤ نووسراون، ئاوا بە قردێلەیەك بەستوونی و لە مێزەكەیدا ڕایگرتبوون. چیخۆڤ لە كۆتاییی هەموو ساڵێكدا ئەو نامانەی بۆی هاتبوون، بەپێی پیتی ئەلفوبێ ڕێكی دەخستن و لە ڕیزی خۆیاندا هەڵیدەگرتن. چەند نامەیەكی ئاڤیلۆڤا ماون، لە كۆتاییی 1904ـدا ماوەیەکی کورت پێش مەرگی چیخۆڤ گەییشتبوون و دیارە كاتی ئەوەی نەبووە بیانخاتە شوێنی تایبەتی خۆیان.\nلە 1919ـدا نەسكە ئەسڵییەكانی نامەكانی چیخۆڤ لەگەڵ باقیی بەڵگە و كاغەزەكانی ئاڤیلۆڤا لە سندووقەكەیدا دزران. نامەكانی چیخۆڤ بۆ ئاڤیلۆڤا كە لەم كتێبەدا چاپ كراون، لە ڕووی نەسكی تایپكراویانەوە كە ماریا پاڤلۆڤا بۆ چاپی یەكەمی كتێبە شەش بەرگییەكەی ئامادەی كردوون، نووسراونەتەوە.\nبە وتەی ئاڤیلۆڤا، ئەو نامەیەكی چیخۆڤیشی بە واژووی "ئالخین" لا بووە، كە لە كاتی پێویستدا نەیخستووەتە بەردەستیان، هەربۆیە تایپكراوەكەیشی نەماوە. ئەو نامەیەیش وەك باقیی نامەكانی دی لە 1919ـدا بزر بوو. بەڵام ئاڤیلۆڤا كە وشە بە وشەی لەبیر مابوو، سەرلەنوێ دەینووسێتەوە. چارەنووسی ئەو نەسكەش هەر دیار نییە. ئەو لە 27ی نۆڤەمبەری 1939ـدا لە بیروەرییەكانیدا دەنووسێ: "ئەمڕۆ كۆپیی نامەكەی ئالخینم لەناو برد. حەیف بوو. ئەو نامەیەم پاش ئەوەی نەسكە ئەسڵییەكەی لەناو چوو، سەرلەنوێ نووسییەوە. وشە بە وشە و دێڕ بە دێڕیم لەبەر بوو. تەنانەت بچووكترین وردەكارییەكانی نامەكەیشم ڕێك وەك نامەكە و دەستوخەتەكەی ئانتۆن پاڤلۆڤیچ نوویسبووەوە. كە دەمدی ڕێك لە نەسكەكەی خۆی دەچێ، دڵم دادەكەوت و هێور دەبوومەوە. ساڵانێك پاراستبووم. بەڵام ئەمڕۆ فەوتاندم. دەزانن بۆچی؟ چونكە پاش مردنی من خەڵك دەزانن ئەوە لەبەرگیراوەیە و ئەسڵەكە نییە. كێ ئەوكات دەزانێ بۆچی وام كردووە؟ ئەرێ ئەوە شك و گومانی نەدەخستەوە؟ ئەرێ خەڵك لێم دڕدۆنگ و بێمتمانە نەدەبوون؟ ئەرێ لە ئەسڵبوونی باقیی نامەكانیش نەدەكەوتنە گومانەوە؟ تاقە یەك درۆ، ئاگر لە خەرمانی باوەڕ و متمانە بەردەدا. كاتێك بەڵگەیەكی هەڵبەستراوی ئاوا ڕوون و ساویلكانە هەبێ، چۆن دەكرێ متمانە بە باقیی قسەكان بكەی. چۆن بڕوا دەكەی ئەوە قسەی ئانتۆن پاڤلۆڤیچ بێ، كە گوتوویەتی: دەبێ "پاك و پیرۆز" منتان خۆش بوێ؟ جا كێ چووزانێ ئەو قسەیەی من ڕاست بووە، یان درۆ، كە گوتوومە ئەو لە كلینیكەكەی نەیتوانی عەشق و خۆشەویستیی خۆی بشارێتەوە و گوتی: "تاقە یەك ڕۆژ.. لەبەر دڵی من بمێنەوە!" تاقە درۆیەكی وەك ئەم نامەیە دەتوانێ لە هەموو شتێكتان دڕدۆنگ بكا.\nئاڤلیۆڤا لە 1939ـدا كاتێك ئەو یادداشتانەی دەنووسی، حەفتاوپێنج ساڵان بوو و، بیرەوەریی دڵدارانەی خۆی كە دواتر بە ناوی "چیخۆڤ لە ژیانی مندا" بوو، تەواو كردبوو.\nلەگەڵ تێپەڕینی ساڵەكاندا، شێوەی بیركردنەوەی بەرانبەر ڕابردوو گۆڕانی بەسەردا هات. مانای ژیان بایەخێكی دیكەی وەرگرت. لە پەراوێزی نەسكی "لەبارەی ئەشقەوە"ـی ئاڤیلۆڤا ئەم یادداشتە بەرچاو دەكەوێ: "گەلێ ساڵان بەسەردا هاتوون و ڕابردوون. تاڵی ڕەشم لە پرچیدا نەماون و پیر بووم. ژیانم ئەستەم و بێزاركەر بووە. ئەوە ژیان نییە و لێی بێزارم. ڕۆژ بە ڕۆژ پتر چێژ لە تەنیایی و بێدەنگی و ئارامییەكەم وەردەگرم. خەون و خولیاكانم هەر بیركردنەوەن لە ئانتۆن پاڤلۆڤیچ چیخۆڤ. لەو خەیاڵانەی خۆمدا دەیبینمەوە، كە هەردووكمان گەنجین و پێكەوە دەژین. لەو كتێبۆكەیەدا هەوڵم داوە، سەرەداوی ماشەرێكی هەوریشمینی ئاڵۆز بدۆزمەوە. ویستوومە ئەو مەسەلەیە یەكلا بكەمەوە، ئاخۆ ئەوە من بووم ئەوم خۆش دەویست یان ئەو منی خۆش دەویست؟ یان هەردووكمان یەكترمان خۆش دەویست، سەری ئەو ماشەرە ئاڵۆزەم پێ نادۆزرێتەوە."\nئاڤیلۆڤا لە نەسكەكانی یەكەمی بیروەرییەكانیدا لەبارەی چیخۆڤەوە پرسیاری ئاوای نەدەكرد و باسی ئەشق و دڵداریی نەدەهێنا گۆڕێ، یان زۆر بە كورتی بەسەریاندا تێدەپەڕی. هەموو باسوخواسەكان بریتی بوون لە ئاشنابوونی لەگەڵ چیخۆڤ و گێڕانەوە و باسی نامەكان و یەكەم شەوی نمایشی مەلی دەریا و سەردانی چیخۆڤ كاتێك بەهۆی نوێنبەربوونی بە ژێدەنگەكانی قوڕگییەوە لە كلینیكەكەی ئۆسترۆئۆمۆڤ خەوێنرابوو. تەنانەت لە چاپی بیرەوەرییەكاندا كە "لەسەر بنەمای لێكتێگەییشتن" بۆ كۆكردنەوەی بابەتەكان بۆ ڕێكخستن و چاپی كۆبەرهەمەكانی چیخۆڤ هەوڵی بۆ درابوو، هیچ بابەتێكی شەخسی نەدەبینرا. ئەو، دواتر لە 1918ـدا لە بیرەوەرییەكانیدا ئیتر وەك نووسەرێكی دەرەجە یەك، نە لە ئەدەبیات و نە لە ژیانیشیدا باسی چیخۆڤ ناكاتەوە. ئەو، لە حاڵێكدا كە چیخۆڤ لەگەڵ تۆلستۆی و گۆركی بەراورد دەكا، دەڵێ: "من لەبارەی چیخۆڤەوە نەمگوتووە ئەو مرۆڤێكی بێوێنە و نووسەرێكی مەزنە. بەدڵنیاییەوە وا نییە. ئەو، تەنیا بەهرەیەكی سەمەرەی هەبوو و كەسێكی سەرنجڕاكێش و دڵگر بوو."\nچاپی "ڕۆمانی بیرەوەرییەكان" گەلێ مشتومڕ و بیروڕای جیاوازی لێ كەوتەوە و ناوی ئاڤیلۆڤای كە لە یادان چووبووەوە، هێنایەوە ڕیزی ئەو نووسەرانەی وا لە چیخۆڤ دەكۆڵنەوە. ئینجا بووە هۆی ئەوەی سێبەر و تارماییگەلی نهێنیی ئەشقێكی شاعیرانە و شاراوە لە ژیانی ڕووناكی چیخۆڤدا بیچم بگرن و دەركەوتن. كتێبەكە لە لایەن خوێنەرانەوە پێشوازییەكی گەرموگوڕی لێ كرا. ئەوان لەنێو دڕ و وشەی نامەكاندا كەوتنە كنە و پشكنین بە شوێن مانا و نهێنییەكانی دڵداریی شاراوەدا. ئاشكراكردنی ئەو نهێنییانەیان لە لایەنی ئەدەبی و هەواڵەكانی ڕۆژانەی ژیانی نووسەر بەلاوە گرینگتر بوو (دیارە لە داهاتووشدا هەر وا دەبێ).\nبابەتی سەرەكیی نامەكانی چیخۆڤ بۆ ئاڤیلۆڤا لەبارەی بەرهەمە ئەدەبییەكان و كاری شێلگیرانە و ورد و شێواز و زمانی كورتەچیرۆكەوەیە. چیخۆڤ هەمیشە بە دڵ و داو هزر و ئەزموونە ئەدەبییەكانی خۆی دەخاتە بەردەستی هەمووان، بەتایبەتی ژنە نووسەرەكانەوە. ئەو بە لەبزێكی خۆمانە و پڕسۆزەوە ڕەخنەی لە چیرۆكانی شاڤۆرۆڤا و كیسلێیۆڤا دەگرت. نامەكانی ئەو، لەگەڵ ئەم نووسەرانەدا زۆر پڕ ناوەرۆك بوون. بەڵام لەو نامانەیدا كە ئاڤیلۆڤای ناردوون، زۆر بە تێبینی و پارێزەوە ڕەخنەی لێ دەگرێ و ئامۆژگاریی دەكا. وێ دەچێ بە بچووكترین و نەرمونیانترین ڕەخنەیش زویر بووبێ.\nچیخۆڤ لە سەرەتاكانی 1899ـدا هانای بۆ ئاڤیلۆڤا برد یارمەتیی بدا. ئەو بۆ چاپی كۆچیرۆكەكانی پێویستی بە چیرۆكەكانی ڕابردووی بوو، كە لە گۆڤار و ڕۆژنامەی جۆراوجۆردا بڵاو ببوونەوە. ئاڤیلۆڤا بە دڵ و گیان كاتێكی زۆری بۆ تەرخان كرد.\nئاڤیلۆڤا سێ نامەی كۆتاییی خۆی، كە پارێزرابوون، پێشكەشی ئەو كۆچیرۆكانە كرد، كە داهاتەكەیان بۆ بریندارانی جەنگی ڕووس و ژاپۆن تەرخان كرابوو.\nئەو نامانە، ڕەنگدانەوەی باری دەروونیی ئاڵۆز و ناهاوسەنگی ئەو سەردەمن.\nوەرگێرانی: ڕەسوڵ سوڵتانی


سوپای پاسداران بنکە و بارەگای تیرۆریستان لە هەرێمی کوردستانی تێکشکاند\nپەیوەندییە گشتییەکانی بڕیارگەی حەمزە سەیدولشوهەدای هێزی زەوینی سوپای پاسداران لە دەستبەسەرکرانی گرووپێکی تیرۆریستی لە باکووری ڕۆژاوای ئێران و تێکشکاندنی بنکە و بارەگای تیرۆریستان لە هەرێمی کوردستان هەواڵی دا.\nوەزارەتی ئیتلاعاتی ئێران ڕایگەیاند:\nپەیوەندییە گشتییەکانی وەزارەتی ئیتلاعاتی ئێران لە دەستبەسەر کرانی دوو کەسی ئەورووپایی بە تاوانی ڕێکخستنی بشێویی و ئاژاوەنانەوە هەواڵی دا.\nقەرارگای حەمزەی سەیدوشوهەدا رایگەیاند:\n٥ تیرۆریست لە بانە قۆڵبەست کران/ تیمێکی تیرۆریستی تێکشکان\nقەرارگای حەمزەی سەیدوشوهەدا هێزی زەوینی سوپای پاسدارانی شۆڕشی ئیسلامی لە تێکشکانی تیمێکی تیرۆریستی لە باکووری رۆژاوای وڵات و قۆڵبەست کردنی ٥ تیرۆریست لە بانە هەواڵی دا.\nلە قامیشلۆ رووی دا؛\nشەڕی خەڵکی سووریا لە گەڵ تیرۆریستە ئەمریکییەکان\nسەرچاوە سوورییەکان لە بەرەنگاری خەڵکی ئەم وڵاتە لە قامیشلۆ لە گەڵ تیرۆریستەکانی ئەرتەشی ئەمریکا و دەرکردنیان لەو ناوچانە هەواڵیان دا.\nسەرچاوەیەکی سووری هەواڵی دا؛\nتورکیا 2500 تیرۆریست لە سووریاوە بۆ ئۆکرانیا دەگوازێتەوە\nسەرچاوەیەکی ئەمنیەتی سووری ڕایگەیاند کە 2500 تیرۆریست بۆ گواستنەوە لە سووریاوە بۆ ئۆکرانیا لە ژێر چاوەدێری دەزگای هەواڵگری تورکیا ئامادە دەبن.\nنوێنەری هاوپەیمانی دەوڵەتی یاسای عێراق:\nهەرێمی کوردستان عێراق ناوچەیەکی هێمن بۆ گرووپە تیرۆریستییەکان و مووسادە\nنوێنەرێکی هاوپەیمانی دەوڵەتی یاسای عێراق ڕایگەیاند هەرێمی کوردستانی عێراق بۆتە ناوچەیەکی هێمن بۆ گرووپە تیرۆریستییەکان و مووساد.\nباس لە هەرەشە دژی ئاسایشی عێراق دەکرێت؛\nکاردانەوەی نێچیرڤان بارزانی بە هەوڵی تیرۆر کردنی مستەفا کازمی\nسەرۆکی هەرێمی کوردستان بە تووندی هێرشکردنە سەر ماڵی سەرۆکوەزیرانی عێراق سەرکۆنە دەکات و بە هەوڵێکی شکستخواردوو ناوی دەبات کە هەڕەشە لە ئاسایش و سەقامگیریی وڵات دەکات.\nتیرۆریستەکان لە خاکی هەرێمی کوردستان لەناو دەبەین\nسەرلەشکەر باقری سەرۆکی ئەرکانی گشتی هێزە چەکدارەکانی ئێران ڕایگەیاند: گرووپە تیرۆریستەکانی ناو خاکی هەرێمی کوردستان لەناو دەبەین.\nڕاوی تیرۆریستان لە بەرەی شەڕی یەمەن\nنیشان شکێنی یەمەنی لە بەرەی شەڕ تیرۆریستانی سەر بە سعودی، ئیمارات و سودانی دەپێکێت.\nفەرماندەی هێزی زەوینی سوپا هاتە سەر خەت؛\nهۆشداریی سوپای پاسدران بە هەرێمی کوردستان/ نیشتمانی خۆتان مەکەنە مۆڵگەی تیرۆریستان\nفەرماندەی هێزی زەوینیی سوپا بە ئاماژە بە کەڵک‌وەرگرتنی گرووپە تیرۆریستییەکان لە هەرێمی کوردستان بۆ نا ئەمن کردنی ناوچە سنوورییەکانی ئێران وتی: نیشتمانی خۆتان مەکەنە مۆڵگەی تیرۆریستان.\nبە گوێرەی ڕاگەیێندراوی بریارگەی حەمزە؛\nگرووپێکی تیرۆریستی لە ناوچەی گشتیی شاری بۆکان تێکشکێندران\nبریارگەی حەمزە سەیدولشوهەدای هێزی زەوینی سوپای پاسداران توانی گرووپێکی تیرۆریستی دژە شۆڕش لە بۆکان تێکشکێنێت.\nوەزارەتی ناوخۆی عێراق:\nلە 7 مانگی ڕابردوودا 160 تاوەری کارەبایی لە عێراق لەناو براوە\nوەزارەتی ناوخۆی عێراق بە دەرکردنی بەیاننامەیەک ڕایگەیاند: لە ماوەی 7 مانگی ڕابردوو 160 تاوەر و 54 هێڵی گواستنەوەی کارەبا لە عێراق لەناو براوە.\nتیمێکی تیرۆریستی لە ئازەربایجانی رۆژاوا تێک شکان\nپێوەندییە گشتییەکانی قەرارگای حەمزەی سەیدوشوهەدا، لە پێکدادانی هێزەکانیان لە گەڵ هێزە دژبەرە چەکدارەکان لە سنوری پیرانشار هەواڵی دا.\nلە کۆبوونەوەی ئەنجومەنی ئاسایش؛\nئێران داوای چوونە دەرەوەی سەرجەم هێزە بیانییەکان لە خاکی سووریا دەکات\nتەخت ڕەوانچی داوای کۆتایی هێنان بە داگیر کردنی خاکی سووریا، چوونە دەرەوەی سەرجەم هێزە بیانییەکان لە ئەو وڵاتە، دژایەتی لەگەڵ هەرجۆرە جودایی خوازی و ڕێگری لە پێشێل کرانی سەروەریی، بەتایبەتی لەلایەن ئیسرائیلی کرد.\nوەزارەتی بەرگری رووسیا هەواڵی دا؛\nپیلانی تیرۆریستە چەکدارەکان بۆ بەکارهێنانی مادەی کیمیایی لە سووریا\nوەزارەتی بەرگری رووسیا لە پیلانی تیرۆریستە چەکدارەکان بۆ بەکارهێنانی مادەی کیمیایی لە ئێدلێبی سووریا پێش هەڵبژاردنەکانی سەرۆک کۆماری هەواڵی دا.\nوەزیری نەوتی سووریا:\n90 لەسەدی نەوتی سووریا لە دەستی چەتەکانی ئەمریکا دایە\nوەزیری نەوت و سەرچاوە کانزاییەکان ڕوونی کردەوە کە سەربازانی تیرۆریستی ئەمریکایی نەوتی ئەو وڵاتە تاڵان دەکەن.\nڕێگای شەدادێ داخرا؛\nسەرچاوەکانی هەواڵ لە فەرمانی ئامادەباشیی سوپای ئەمریکا بە هێزەکانی سەر بە ئەو وڵاتە لە باکووری ڕۆژهەڵاتی سووریا دەدەن.\nنیکزاد وتی: نزیک بوونەوە بە سنوورەکانی ئێران وەڵامێکی ڕووخێنەری بەدواوە دەبێت و ئێران بەردەوام بە ڕێزەوە ڕوانیویەتە دراوسێکانی.\nلە دیدار لە گەڵ بەرهەم ساڵح:\nئایەتوڵڵا رەئیسی: ئێران پشتیوانی عێراقە بۆ ڕیشەکێش کردنی تیرۆر\nسەرۆك كۆماری عێراق ئەمڕۆ چوارشەممە لە كۆشكی سەلام لە بەغدا پێشوازی کرد لە ئایەتوڵڵا ئیبراهیم رەئیسی، سەرۆكی دەسەڵاتی دادوەری ئێران و شاندی یاوەری.\nهاوپەیوەند بە کردەوەی تیرۆریستی:\nسەرۆک کۆماری عێراق حوکمی ئیعدامی 340 کەسی واژۆ کرد\nسەرچاوەیەک لە نووسینگەی سەرۆک کۆماری عێراق ڕایگەیاند: بەرهەم ساڵح، حوکمی لەسێدارە دانی 340 کەس لە تاوانبارانی دۆسییەکانی تیرۆریستی عێراقی واژۆ کرد.\nئێران داوای لە تورکیا کرد بەر بە قاچاخی چەک لە سنوور بگرێت\nجێگری ئەمنیەتی وەزارەتی ناوخۆی ئێران لە گفتوگۆی تەلەفۆنی لەگەڵ هاوتا تورکیاییەکەی، لەسەر جیدی تر بوونی لایەنی تورک سەبارەت بە کۆنترۆڵی قاچاخچییەکانی چەک کە هۆی نائەمنی ناوچەکەن جەختی کرد.\nبۆ جاری چەندەمە؛\nئەردۆغان دووبارە دەمیرتاشی بە تیرۆریست وەسف کردەوە\nسەرۆک کۆماری تورکیا جارێکی دیکە بە تیرۆریست وەسف کردنی دەمیرتاش وتی: ئەو لە چاکسازییەکانی دەسەڵاتی داد ناتوانێت کەڵک وەربگرێت.\nوتەبێژە وەزارەتی دەرەوەی ئێران:\nهەموو گرووپە تیرۆریستیەکانی ناوچەکە لە لایەن عەرەبستانەوە پشتیوانی دارایی دەکرێن\nوتەبێژی وەزارەتی دەرەوەی ئێران کاردانەوەی توندی بە لێدوانێکی عادلپجوبەیر وەزیری دەرەوەی عەرەبستان نیشان دا.\nگردبوونەوەی ناڕەزایەتی خەڵکی تاران بە تیرۆری شەهید فەخری زادە\nژمارەیەکی زۆر لە خەڵک و خوێندکارانی زانکۆ تاران لە ناڕەزایەتی بە تیرۆری شەهید موحسێن فەخری زادە زانای ناڤۆکی ئێرانی لە بەردەم بینای مەجلیسی شۆرای ئیسلامی ئێران کۆبوونەوە.\nجێگری سیاسی سوپا لە گفتوگۆ لە گەڵ مێهر:\nئەمریکا و ئەورووپا پشتیوانیی لە کردەوە تیرۆریستییەکانی ڕژێمی زایۆنی دەکەن\nجێگری سیاسی سوپای پاسدارانی شۆڕشی ئیسلامی ئێران وتی: ئەمریکا و وڵاتانی ئەورووپاییش پشتیوانی لە ڕژێمی زایۆنی دەکەن بۆ ئەنجام دانی تیرۆرەکان و چەندین جار دانیان پێداناوە.\nهیچ شوێنێکی ئێران بۆ تیرۆریستەکان ئەمن نییە\nسەرۆکی دەسەڵاتی دادی ئێران وتی: تێکشکاندنی بنکە و بارەگای تیرۆریستەکان لە ڕۆژاوای ئێران لە لایەن سوپای پاسدارانەوە نیشانی دا کە هیچ شوێنێک بۆ ئەوان ئەمن نییە.


نووچە نێت | ڕاستگۆیی بێ لایەنی| سەرۆک نێچیرڤان بارزانى و جینین پلاسخارت کۆبوونەوە\nJanuary 2022 21 - 19:39:00\nسەرۆک نێچیرڤان بارزانى، سەرۆکى هەرێمى کوردستان لە دیدارێکدا لەگەڵ جینین پلاسخارت، نوێنه‌رى تایبه‌تى سكرتێرى گشتیى نه‌ته‌وه یه‌كگرتووه‌كان له عیراق، هه‌وڵه‌كانى پێكهێنانى حكوومه‌تى داهاتووى فیدرالیى عیراق تاوتوێ كرد.\nئەمڕۆ هەینى (21/کانوونى دووەم/2022)، سەرۆک نێچیرڤان بارزانى و جینین پلاسخارت، له كۆبوونه‌وه‌یه‌كدا گفتوگۆیان لە بارەى "دوایین پێشهاته‌كانى پرۆسه‌ى سیاسیى عیراق و هه‌ڵبژاردنى ده‌سته‌ى سه‌رۆكایه‌تیى ئه‌نجومه‌نى نوێنه‌ران و هه‌وڵه‌كان بۆ پێكهێنانى حكوومه‌تى داهاتووى فیدرالیى عیراق" کرد.\nسەرۆکایەتیى هەرێم لە ڕاگەیێندراوێکدا دەڵێت، "هه‌ردوولا جه‌ختیان له گرنگیى پاراستنى ئارامى و سه‌قامگیریى سیاسى له عیراق و گه‌یشتنى هێز و لایه‌نه‌كان به تێگه‌یشتنێكى كۆكه‌ره‌وه‌ى هاوبه‌ش كرده‌وه بۆ چاره‌سه‌ركردنى كێشه‌كان و هاتنه‌كایه‌ى حكوومه‌تێك كه بتوانێت ته‌حه‌دییه‌كان تێپه‌ڕێنێت و خزمه‌ت به به‌رژه‌وه‌ندییه باڵاكانى وڵات و ته‌واوى پێكهاته‌كانى بكات، كێشه‌كانیش به‌تایبه‌تى كێشه‌كانى هه‌ولێر ـ به‌غدا له‌سه‌ر بنه‌ماى ده‌ستوور چاره‌سه‌ر بكات."\nسەبارەت بە هه‌ڵبژاردنه‌كانى داهاتووى په‌رله‌مانى هه‌رێمى كوردستانیشه‌وه، هه‌ردوولا هاوڕا بوون كه گرنگه له كاتى خۆیدا ئه‌نجام بدرێن.


Kirkuknow ئاڵای هەرێمی كوردستان لە كەركوك لە نێوان یاساو ئەمری واقعدا - Kirkuknow\nPosted By Shorsh Khalid On December 18, 2018 @ 9:01 am In به‌دواداچونی رۆژنامه‌وانی,هەواڵ | Comments Disabled\nپرسی هەڵكردنی ئاڵای هەرێمی كوردستان لە كەركوك كاردانەوەو بیروبۆچوونی جیاوازی بەدوای خۆیدا هێنا، بەشێك واییدەبینن كە هەڵكردنی ئەو ئاڵایە لە كەركوك پێشێلكردنی ئاشكرای دەستوریی عیراقەو هەڕەشەیە بۆ سەر پێكەوەژیانی ئاشتیانە، بەشێكی تریش پێیانوایە كە كارێكی یاسایی‌و ئاساییەو هەڵكردنی ئەو ئاڵایە لە كەركوك كارێكی نوێ نییە.\nدوای ئەوەی پارێزگاری كەركوك بە نووسراوێك داوای لە ئەنجومەنی پارێزگا كرد بڕیارێك لەبارەی هەڵكردنی ئاڵای هەرێمی كوردستان لە تەواوی فەرمانگە حكومییەكانی كەركوك دەربكەن و زمانی كوردی لە نوسراوە فەرمییەكاندا لەگەڵ زمانی عەرەبی بەكاربهێندرێت، ئەنجومەنی پارێزگای كەركوك 28-3 لە كۆبوونەوەیەكدا بەبێ ئامادەبوونی هەردوو پێكهاتەی توركمان‌و عەرەب هەڵكردنی ئاڵای هەرێمی كوردستانی لە فەرمانگەكانی شارەكەدا پەسەندكرد، ئەوەش كاردانەوەی جیاوازی لێكەوتەوە.\nئەنجومەنی پارێزگای كەركوك لە بڕیاری هەڵكردنی ئاڵای هەرێمی كوردستاندا پشتی بە هەردوو مادەی (115 و140) لە دەستووری عیراق بەستووە بۆ هەڵكردنی ئاڵای هەرێمی كوردستان لە كەركوك و بەبڕیارێكی دەستوریی دەزانرێت.\nلە مادەی (115)ی دەستوری عیراقدا هاتووە “هەر پرسێك ئاماژەی پێنەكرابێت كە لە تایبەتمەندی دەسەڵاتی فیدڕاڵدایە، دەبێت بە تایبەتمەندی هەرێم و پارێزگاكان كە لە چوارچێوەی هەرێمدا رێكنەخراون، لە دەسەڵاتە هاوبەشەكانی نێوان حكومەتی فیدڕاڵی و هەرێمەكاندا ئەولەویەت تێیدا بۆ یاسایی هەرێمی‌و پارێزگاكان كە لەچوارچێوەی هەرێمێكدا رێكنەخراون ئەگەر ناكۆكی لە نێوانایاندا هەبوو”.\nهەروەها ماددەی 140ی دەستور لە دوو بڕگە پێكهاتووە. یەكەم: دەسەڵاتی راپەڕاندن هەنگاوی پێویست دەنێت بۆ تەواوكردنی جێبەجێكردنی پێداویستیەكانی ماددەی 58 لە یاسای بەڕێوەبردنی دەوڵەت بۆ قۆناغی گواستنەوە بەهەموو بڕگەكانیەوە. دووەم: ئەو بەرپرسیارێتییەی لەسەرشانی دەسەڵاتی راپەڕاندنە لەحكومەتی ئینتیقالیدا كە لەماددەی 58 لەیاسای بەڕێوەبردنی دەوڵەت بۆ قۆناغی گواستنەوە ئاماژەی پێكراوە، بەردەوام دەبێت و دەكەوێتە ئەستۆی دەسەڵاتی راپەڕاندنی هەڵبژێردراو بەپێی ئەو دەستورە تا بەتەواوی جێبەجێبكرێت (ئاساییكردنەوە، سەرژمێری، لەكۆتاییدا ئەنجامدانی ڕاپرسی لەكەركوك‌و ناوچەكانی تر كە ناكۆكییان لەسەرە بۆ دیاریكردنی ویستی هاوڵاتیان) لەماوەیەكی دیاریكراودا كە لەمانگی 12ی 2007 تێپەڕنەكات.\nئەو ماددە دەستوورییە، پشتی بەستووە بە جێبەجێكردنی ناوەڕۆكی ماددەی 58ی یاسای بەڕێوەبردنی دەوڵەتی عێراق بۆ قۆناغی گواستنەوە، كە لەمانگی 3ی ساڵی 2004دا دەركراوە و لەسێ بڕگەی سەرەكی پێكدێت.\nبەهیچ شێوەیەك لە مادەكانی (115 و 140)ی دەستوری عیراق‌و مادەی (58) لە یاسایی بەڕێوەبردنی دەوڵەت بۆ قۆناغی گواستنەوە بەهەموو بڕگەكانیەوە باس لە بابەتی هەڵكردنی هیچ ئاڵایەك نەكراوە لە پارێزگاكان.\nحكومەتی عیراق پێیوایە كە هەڵكردنی ئاڵای هەرێمی كوردستان لە كەركوك، پێشیلكردنی یاسایە لەلایەن ئیدارەی پارێزگاكەوە ئەنجامدراوە، بەوپێیەی كەركوك بەشێك نیە لە هەرێمی كوردستانی عیراق و راستەوخۆ بە حكومەتی ناوەندەوە بەستراوەتەوە، بۆیە بڕیاری هەڵكردنی ئاڵا لە پارێزگاكان لە دەسەڵاتی راستەوخۆی حكومەتدایە.\nدوای چەند رۆژێك لە پەسەندكردنی بڕیارەكەی ئەنجومەنی پارێزگای كەركوك، ئەنجومەنی نوێنەرانی عیراق بڕیاری هەڵكردنی ئاڵای كوردستانی رەتكردەوە.\nئەنجومەنی نوێنەرانی عیراق لە بڕیارەكەی بۆ رەتكردنەوەی بڕیاری ئەنجومەنی پارێزگای كەركوك پشتی بەمادەی 23 لە یاسایی ژمارەی 36ی ساڵی 2008ی تایبەت بە ئەنجومەنی پارێزگاكان بەستووە.\nلە مادەی 23 بڕگەی 5 لە یاسایی ئەنجومەنی پارێزگاكاندا هاتووە “ئەنجومەنی پارێزگای كەركوك بەردەوام دەبێت لە جێبەجێكردنی ئەركەكانی بەپێی یاسایی پەیڕەوكراوی ژمارەی 21 بۆ ساڵی 2008و دۆخی پارێزگای كەركوك بەشێوەی خۆی دەمێنێتەوە تا ئەوكاتەی هەڵبژاردنی تێدا ئەنجامدەدرێت”.\nدوای بڕیارەكەی ئەنجومەنی نوێنەرانی عیراق سەبارەت بە رەتكردنەوەی هەڵكردنی ئاڵای هەرێمی كوردستان لە كەركوك، سەرۆكی ئەنجومەنی پارێزگای كەركوك بە ئاشكرا رایگەیاند كە هەڵكردنی ئاڵای هەرێمی كوردستان لە كەركوك دەستورییەو بە هیچ شێوەیەك لێی پاشگەزنابنەوە، وتیشی كە ئەنجومەنی پارێزگای كەركوك چاوەڕوانی بڕیاری دادگای دەستوریی دەكات لە بارەی ئەوەی كە ئایا بڕیارەكەی ئەنجومەن لەسەر پرسی هەڵكردنی ئاڵای هەرێمی كوردستان لە كەركوك یاساییە یان پێچەوانەی یاساییە.\nمادەی 12 لە دەستوری هەمیشەیی عیراق بابەتی ئاڵای بەمشێوەیە رێكخستووە “ئاڵای عیراق‌و هێماكەیی‌و سرودی نیشتیمانی بە یاسا رێكدەخرێت بە شێوەیەك كە ئاماژە بێت بۆ پێكهاتەكانی گەلی عیراق”.\nئاڵای عیراق‌و هێماكەیی‌و سرودی نیشتیمانی بە یاسا رێكدەخرێت بە شێوەیەك كە ئاماژە بێت بۆ پێكهاتەكانی گەلی عیراق\nلە سەرەتایی دامەزراندنی دەوڵەتی عیراقەوە پرسی ئاڵای بە یاسا رێكخراوە، دوای ئەوەی كە حكومەتی ئەوكاتەی عیراق بڕیاریدا كە دەستوریی هەمیشەیی بنوسێتەوە لە یەكێك لە مادەكانی باس لە شێوەی ئاڵاكەو گرنگی ئاڵا كراوە بۆ دەوڵەتی عیراقی نوێی.\nیەكەم رێكخستنی ئاڵا بە یاسا لەساڵی 1925دا بووە كە بریتییە لە یاسایی بنەڕەتی عیراقی (دەستوری پاشایەتی)و لە مادەی چواری ئەو یاسایەدا باس لە شێوەی ئاڵای عیراق كراوە.\nكاركردن بەو ئاڵایە بەردەوامبوو تاوەكو كاتی روخانی سیستمی پاشایەتی‌و دروستبوونی سیسمی كۆماریی یەكەم (كۆماری عەبدولكەریم قاسم) لە 14ی تەممورزی 1958و ئاڵای كۆماریی پەسەندكراو یاسایی ئاڵای كۆماریی بە یاسایی ژمارە 102 بۆ ساڵی 1959 رێكخرا، دواتر یاسایی ئاڵای عیراق ژمارەی 28 بۆ ساڵی 1963 دەرچوو، هەروەها لە ساڵی 1986 یاسایەكی نوێ بۆ ئاڵای عیراق پەسەندكرا بەپێی ئەو یاساییەش ئاڵاكە جیاوازییەكی زۆری نەبوو لەگەڵ ئاڵاكەی پێشتر، بەڵام لەم یاساییەدا شیكردنەوە بە بەشێك لە بڕگەكانی كراوە.\nكەركوك/25-4ی2017/ لیژنەكانی ئیدارەی كەركوك لەكاتی هەڵكردنی ئاڵای هەرێمی كوردستان لەسەر فەرمانگەكانی پارێزگاكە فۆتۆ: شڤان محەمەد\nلە 5-1-2004 ئەنجومەنی حوكم بۆ قۆناغی گواستنەوەی بڕیاری پێكهێنانی لیژنەیەكی دا بۆ دیاریكردنی شێوەی ئاڵای نوێی عیراق‌و سرودی نیشتیمانی، بەشێوەیەك لە ماوەی هەفتەیەكدا پێشنیاری خۆیی پێشكەش بە ئەنجومەنەكە بكاتەوە، ئەو لیژنەیە لەسەر دیزاینێك رێككەوتن، بەڵام حزبە سیاسییەكان لەسەر ئەو دیزاینەی ئاڵای عیراق رێكنەكەوتن، دوای ئەوەش ئەنجومەنی نوێنەرانی عیراق یاسایی 1986ی هەمواركردەوە بە هەمواری یاسایی ژمارە (9)ی ساڵی 2008.\nلەلایەن خۆیەوە پەرلەمانی هەرێمی كوردستان بابەتی ئاڵای هەرێمی بە یاسایی ژمارەی 14ی ساڵی 1999 رێكخستووەو بەپێی ئەو یاساییە پێویستە شێوەی ئاڵاكە لاكێشە بێت‌و درێژییەكەی سێ هێندەی پانێیەكەی بێت‌و دابەشبكرێت بۆ سێ بەشی ئاسۆیی یەكسان، رەنگی سەرەو سوور دەبێت و ناوەڕاست سپی‌و وێنەی خۆرێكی تێدا دەبێت‌و رەنگی خوارەوەی ئاڵاكەش سەوز دەبێت.\nبەپێی یاساكە رەنگی سوور ئاماژەیە بۆ خوێنی شەهیدانی بزووتنەوەی كوردستان‌و رەنگی سپی ئاماژەی بۆ ئاشتی‌و پێكەوەژیان لە نێوان دانیشتوانی هەرێمی كوردستان، رەنگی سەوزیش بە مانای خێرو داهاتی هەرێمی كوردستان دێت.\nكۆماری مهابات ساڵی 1946 هەمان ئاڵای وەك ئاڵای كۆماری كوردستان دیاریكردوە بەڵام بەكەمێك دەستكارییەوەو كێشانی وێنەی دوو گوڵە گەنم لەسەر خۆرەكەو هەروەها دانانی وێنەی چیایەك كە دارێكی لەسەر بووە لە پشت خۆرەكەوەو بەشێوەی بازنەیی لەسەری نوسراوبوو (دەوڵەتی كۆماری كوردستان).\nلەم بابەتەی سەرەوە بۆمان دەردەكەوێت كە پرسی ئاڵا لەسەرەتایی دروستبوونی دەوڵەتی عیراقەوە ناكۆكیی لەسەر بووەو بەردەوامیشە تا هەڵكردنی ئاڵای هەرێمی كوردستان لە كەركوك.\nشاری كەركوك بە گرنگترین ناوچەی (جێناكۆك) هەژماردەكرێت لە نێوان حكومەتی هەرێمی كوردستان و حكومەتی عیراق‌و پێشبینی دەكرێت ئەو شارە ببێت بە سەرەكییترین تەحەدییەكانی داهاتوو لە نێوان هەرێم‌و حكومەتی فیدراڵدا دوای كۆتاییهاتنی شەڕی كۆنتڕۆڵكردنەوەی شاری موسڵ.\nئه‌م به‌دواداچونه له مانگی ئایاری 2017 دابه‌زیوه و له رۆژی ئاڵای هه‌رێمی كوردستان جارێكی تر (كه‌ركوك ناو) بڵاویكرده‌وه\nURL to article: https://kirkuknow.com/kurdish/?p=60593


ھاوڕێ تاھیر، لەبارەی ئابووری سۆشیالیستییەوە لە ڕوانگەی (ماركس و ئەنگلس)ەوە، بەو پێیەی تۆ ئاماژەت پێداوە و خۊشیان نكۆڵی لێناكەن و بۆلشەڤیكەكانیش ھەر ھەمان پلانیان پیادەكرد، واتە نێوەندیانەی ڕێكخستنی ئابووری وەك ژێرخان و نێوەندیانەی ڕێكخستنی ڕامیاریی وەك سەرخان، ھەر پێداویستی وەڵامدانەوە بەو نێوەندگەراییەیە، كە دەوڵەت دەكاتە ناچاریی و ماركس و ئەنگڵس ھەرچی دەكەن، وەك تەوقێك لە ملیان نابێتەوە و ھەر ئەمەشە ئاوایان لێدەكات، كە بەناچاریی دەبێت سۆشیالیزمەكەیان شێوە بەرھەمھێانی پێش خۆی (بۆرجوازیی) لە بۆرجواكان بەقەرزوەربگرێت. بێجگە لەوەی كە من باوەڕم بەوە نییە و سەرلەبەری بەنادروست و ناپێویست دەزانم، بەڵام پرسیارێك كاتێك كە ئابووری كۆمونیستی مۆركی سەرمایەداری پێوەبێت، ئیدی چۆن كۆمونیستییە؟ كەواتە بەناچاریی لەبەر مۆركە سەرمایەدارییەكەی، پەیوەندییە سەرمایەدارییەكانی بەرھەمھێنانیش لەخۆدەگرێت، چونكە مۆرك بەبێ بوونی كرۆك ناتوانێت بوونی ھەبێت یا بمینێت! كاتێك كە ئەو ئابوورییە بەناو كۆمونیستییە مۆركی سەرمایەداری و پەیوەندی بەرھەمھێنانی سەرمایەداری ھەبێت، كەواتە بۆ پاڕاستن و گەشەپێدانی پێویستی بە ڕێكخستن و سەرخانی سەرمایەدارییش دەبێت، وەك ھەموومان دەزانین پەیوەندی و گونجانی ژیرخان و سەرخانی كۆمەڵگە (بەرھەمھێنان و بەرێوەبردن) ڕانكوچۆخەی كوردی نییە، كە سەرەوەی ڕەنگێك بێت و بنەوەی ڕەنگێكی دیكە بێت. كەواتە دەوڵەتەكەش بەناچاری و ھەر بەپێی ئەو یاسا كوێرانەیەی كە مێژوو ئاراستە دەكات، دەىێت بۆرجوازیی بێت. دەكرێت جۆرێكی دیارێكراو یا ڕواڵەتجیاوازی بۆرجوازی بێت وەك لە ڕوسیەی بۆلشەڤیكیدا بینیمان،بەڵام كڕۆكی چینایەتی ڕێكخستنی ئابووری و پەیوەندییەكانی بەرھەمھێان و دەوڵەت، ھەر ھەمان كرۊكی پێش خۆی بوو. ئەمەش بۆ نەزانی بۆلشەڤیكەكان ناگەرێتەوە، بەڵكو بۆ ھەڵەبوونی تێزەكەی ماركس و ئەنگلس دەگەڕێتەوە. كاتێك كە لە ڕاپەڕینی ١٩١٧دا كرێكاران كارخانەكان و جوتیاران زەمینەكان لە داگیركەرە بۆرجوا و خانزادەكان دەستێننەوە و لە شێوەی خۆبەڕێوەبەرایەتی كارخانەكان لەڕێگەی كۆمیتەكانی كارخانە و خۆبەرێوبەرایەتی ھەرەوەزیی زەمینەكان كە سوونەتیكی ھەرە كۆنی ڕوسیا بوو، لێنین ددان بەوەدا دەنێت، كە لەبەرئەوەی ئابووری سۆشیالیستی بەپێی تێزەكانی ماركس و ئەنگلس و پلانەكانی خۆی، ھێشتا مۆركی سەرمایەداری ھەیە و ناكرێت لە شەوڕۆژێكدا ھەموو شت كۆمەڵایەتی (سۆشیالیزە) بكرێت، بۆیە ناچارە بەڕێوەبەرانی جاران بگیڕێتەوە و لەجێی خۆبەرێوەبەرایەتی كرێكاران گەشە بە ئابووری و پلانە ئابوورییەكانی ئەوان بدەن. ئایا ئەمەی ئەو كردی ھیچ جیاوازی لە تەك تێزەكەی ماركس و ئەنگڵس ھەبوو؟ ئەگەر وەڵام ئەرێێیە و بەبۆچوونی ھەر ھاورێیەك جیاوازی ھەبووە و ھەیەتی، دەی با وەك ماركسیستێكی سەدەی بیست و یەك خۆی بخاتە شوێنی لێنین و پێمانبڵێت، ئەو [بێجگە لە ئەڵتەرناتیڤی كۆمونیستەكانی كڕۆنشتات و ئەناركییەكانی ئۆكرانیا و پترۆگراد] چیدەكات، بۆئەوەی ڕاپەڕینی ئۆكتۆبەر و سۆشیالیزم لەو ناوچەیە ئاوای بەسەردا نەیێت یا ھەر ڕاپەڕیننیكی ئەگەریی دیكە، كە لە ئێستادا ڕووبدات، چۆن لەو چارەنووسە شكستاوییە ڕزاگار دەكات، بەواتایەكی دیكە تێزەكەی ماركس و ئەنگڵس لەمەڕ ئابووری سۆشیالیستی نێوەندگەرای سایەی دەوڵەت، چۆن كردەییدەكاتەوە، بەبێ ئەوەی ناچار بە كوشتوبری ناڕازییە كۆمونیست و ئەناركییستەكان ببێتەوە ؟\nھاوڕێ، دیسانەوە جارێكی دەگەرێیتەوە سەر بڕیاردانی یاسای كوێرانەی گەشەی ئابووریی كۆمەڵگە و دەیكەیتە بەردەبازی ڕزگاركردنی پارت و سەرانی بۆلشەڤیك لە خنكان لەبەردەم ڕەخنەكانی خۆتدا و دەیانكەیتەوە بە ڕۆبۆت و ئاراستەكردنی ڕەوتی رووداوەكان بەھێزێكی درەوەی ئەوان دەسپێریتەوە. “حیزبی ئەو چینە بێت و بە ناچاری دەبووایە خۆی تەسلیم بە ڕەوەندێکی مێژوویی بکات کە لەدەرەوەی، مەیل و خواست و ئیرادەی ئەو، یاساکانی گەشەکردنی هێزەکانی بەرهەمهێنان و پەیوەندییە ئابوریی و ژێرخانییەکانی کۆمەڵگەی ڕوسیا بەسەریدا دەیسەپاند.” بەڵام ھاوڕێ، كەتواری ئەو كات شتێكی دیكەمان نیشاندەدات.


فەلەستینیەکان بە چەقۆ هێرش دەکەنە سەر ئیسرائیلیەکان\nی مانگی نۆ ١٣, ٢٠٢١\nکابرایەکی فەلەستینی بە چەقۆ لە دوو هاوڵاتی ئیسرائیلی دەدات لە شاری ئۆرشەلیم، بەر لەوەی ئەفسەرێکی پۆلیسی سنور تەقەی لێبکات.\nهەر 3 کەسەکە بریندارن بەپێی لێدوانی پۆلیس و کارمەندانی تەندروستی.\nئەم هێرشە وەک پۆلیس لە ڕاگەیەندراوەکەیدا باسی دەکات، لە وێستگەی سەرەکی پاس و ئۆتۆبیسی شارەکەدا ڕوویداوە؛ لەو ڕاگەیەندراوەشدا ئاماژەکراوە بەوەی "ژمارەیەک ئەفسەری ژن لە هێزی سنور ئەو ڕووداوەیان بینیوە و یەکێک لە ئەفسەرەکان تەقەی لە تێرۆریستەکە کردوە و بریندارە و ئێستا لە نەخۆشخانەیە بۆ چارەسەرکردن."\nوتەبێژێکی پۆلیسی ئیسرائیل بە ئاژانسی دەنگوباسی فڕانس پرێسی ڕاگەیاندووە، ئەو فەلەستینییەی هێرشەکەی کردووە خەڵکی شاری خەلیلە لە کەناری ڕۆژئاوا.\nکارمەندانی تەندروستی لە ڕێکخراوی مەگن داڤید ئادۆم دەڵێن ئەو هاوڵاتییە سیڤیلیانەی بەر هێرشە چەقۆییەکە کەوتوون لە ناوەڕاستی بیستەکانی تەمەنیاندان و بەر لەوەی بگەیەندرێنە نەخۆشخانەی شەعاری زیدیک، چارەسەری تەندروستییان بۆ کراوە و لە ڕەوشێکی ئاسایی تەندروستیدان.\nتا ئامادەکردنی ئەم هەواڵە هیچ ئاماژەیەک نەکراوە بە ڕەوشی تەندروستی هێرشبەرەکە، بەڵام وێنەگرێکی فڕانس پرێس بینیویەتی زەردەخەنە لەسەر دەموچاوی بووە کاتێک براوە بۆ تیمارکردنی برینەکەی.\nهەر زوویەکی ئەمڕۆ دووشەممەش، کابرایەکی تری فەلەستینی هەوڵیداوە بە دەڕنەفیز لە سەربازێکی ئیسرائیلی بدات لە دوڕیانی جوش ئاتسیۆن لە باشوری شاری بەیت لەحم، بەپێی ڕاگەیەندراوێکی لەشکری ئیسرائیل و تیایدا ئاماژە کراوە بەوەی سەربازەکان لە شوێنی ڕووداوەکەدا توانیویانە کۆنترۆڵی ئەو هێرشە تێرۆریستییە بکەن و دواتر هێرشبەرەکە بگوێزرێتەوە بۆ نەخۆشخانە بۆ چارەسەری تەندروستی."\nپشێویەکان لە کەناری ڕۆژئاوا زیاتر بوون پاش ئەوەی 6 میلیشیای فەلەستینی، هەفتەی ڕابردوو توانییان لە زیندانێکی ئاست بەرزی ئاسایشیدا ڕابکەن. ئەم ڕاکردنەش کردەی گەڕانێکی بەرفراوانی بە دوای خۆیدا هێنا و تا ئێستا چوار کەس لەو میلیشیا ڕاکردووانە دەستگیر کراونەتەوە.


خامنەئی بە شێوەیەكی جیاواز هەڕەشەی تۆڵەسەندنەوە دەكات\nخامنەئی جارێكی دیكە بەشێوازێكی جیاواز هەڕەشە لە ترەمپ دەكات و ڕایدەگەیەنێت، تۆڵەی كوشتنی قاسم سولەیمانی دەكەنەوە.\nعەلی خامنەئی، ڕابەری باڵای شۆڕشی ئیسلامی ئێران شەوی ڕابردوو 21ی كانونی دووەم، لە تویتەری خۆی وێنەیەكی بڵاوكردووەتەوە كە كەسێك لەسەر گۆڕەپانێكی سەوز یاری گۆڵف دەكات و شێوەی لە ترەمپ دەچێت.\nلەسەر وێنەكە نوسیویەتی، “پێویستە سزای ئەو كەسانە بدرێت كە فەرمانیان كرد بە كوشتنی جەنەراڵ سولەیمانی، هەروەها ئەوانەشی كە فەرمانەكەیان جێبەجێكرد، ئەو تۆڵەسەندنەوە بەدڵنیاییەوە ڕودەدات لە كاتێكی گونجاودا”.\nلە تویتەكەدا ناوی ترەمپ یان هەر كەسێكی دیكە نەهاتووە.\nئەوەش لەكاتێكدایە، لەم مانگەدا خامنەئی تویتێكی دیكەی پۆست كرد و تیایدا وتی، “ناتوانین ڤاكسینەكانی ئەمریكا و بەریتانیا بەكاربهێنن ڕەنگە ئامانجیان بێت ژەهراویمان بكەن”.\nبەڵام كۆمپانیای تویتەر پۆستەكەی سڕیەوە بە بیانوی ئەوەی، ڕێساكانی تۆڕە كۆمەڵایەتییەكەی پێشێل كردووە.\nدیار نییە ئایا كۆمپانیاكە ئەم پۆستە هەڕەشەئامێزەی ڕابەری باڵای شۆڕشی ئیسلامی ئێران دەسڕێتەوە یان نا.\nڕوسیا چاوی لەوەیە ڤاكسینی دیكەی دژە كۆرۆنا بەرهەمبهێنێت\nسەدان دۆلاری بۆ چارەسەری سەگەكەی سەرفكرد و چاوەڕواننەكراو ڕویدا\nبومەلەرزەیەكی بەهێز لە ئیندۆنیسیا مەترسیی تسۆنامیی لێدەكرێت\nناوەندی هۆشداری لە شەپۆلەکانی تسونامیی زەریای هێمن ئاشکرایکرد، بومەلەرزەیەک بەگوڕی 7.3 پلەی ڕێختەر ڕۆژهەڵاتی ئیندۆنیسیای هەژاندووە و هۆشداریی…\n20 كوژراو و 50 برینداری لێكەوتەوە… هێرشێكی چەكداری كرایەسەر نەخۆشخانەیەكی سەربازیی كابول\nلە هێرشێكی چەكداریدا بۆسەر نەخۆشخانەیەكی سەربازی لە كابوڵ 20 كەس كوژران و 50 كەسی دیكەش برینداربوون. زەبیحوڵڵا موجاهید،…\nئەردۆغان ڤاكسینی دژەكۆرۆنای وڵاتەكەی تاقیدەكاتەوە\nڕەجەب تەیب ئەردۆغان سەرۆكی توركیا ئەمڕۆ هەینی 11ی كانونی یەكەم ڕایگەیاند، “هەركات ڤاكسینی دژەكۆرۆنا ئامادەببێت، خۆی پێدەكوتێت.” كۆتایی…\nلە پەرلەمانی توركیا پێكداهەڵپژان لەنێوان پەرلەمانتارانی پارتی دەسەڵاتدار و هەدەپە هاتەئاراوە\nدانیشتنی ئەمڕۆی پەرلەمانی توركیا پێكداهەڵپژانی نێوان پەرلەمانتارانی پارتی داد و گەشەپێدان و وەزیری ناوخۆ لەلایەك و ئەندامانی پارتی…


چینێ بله‌زترين شه‌مه‌نده‌فه‌ر ل جیهانێ دروستكر - رۆژناما بنگەهێ لالش\nبه‌رپرسانی چین دووپاتیان له‌وه كرده‌وه، كه ده‌ستیان به دروستكردنی خێراترین شه‌مه‌نده‌فه‌ری موگناتیسی له جیهان كردووه و تایبه‌ته به گواستنه‌وه‌ی هاووڵاتییان و خێراییه‌كه‌یشی ده‌گاته سه‌رووی 600 كیلۆمه‌تر له سه‌عاتێكدا.\nئه‌و شه‌مه‌نده‌فه‌ره نوێیه له‌لایه‌ن حكوومه‌تی ئه‌و وڵاته‌وه ناوی “ماگلیف”ی لێنراوه و به ته‌واوی پشت به ته‌كنه‌لۆجیای پاڵنان له ڕێی موگناتیسه‌وه ده‌به‌ستێت، ئه‌مه‌یش به‌هۆی سكه‌ی شه‌مه‌نده‌فه‌ره‌كه‌یه كه به موگناتیس خودی شه‌مه‌نده‌فه‌ره‌كه به‌خۆیه‌وه ده‌لكێنێت و وا ده‌كات هیچ ئه‌گه‌رێكی ده‌رچوون له‌سه‌ر سكه‌كه‌ی بوونی نه‌مێنێت، له‌وكاته‌ی زۆر به خێرایی ده‌ڕوات.\nناوه‌وه‌ی شه‌مه‌نده‌فه‌ره‌كه و كورسییه‌كانی دانیشتنی به‌شێوه‌یه‌كی زۆر فره‌وان و گونجاو دروستكراون، كه هاوشێوه‌ی شوێنی تایبه‌ت و سه‌رمایه‌دارانه له نێو فڕۆكه و شه‌مه‌نده‌فه‌ره‌كان و شیاوی زۆری تێدا ده‌سته‌به‌ركراوه، تا سه‌رنشینانی له كه‌شێكی زۆر گونجاو و بێ كێشه گه‌شته‌كانیان ئه‌نجام بده‌ن.\nپرۆسه‌ی دروستكردنی به‌رده‌وامی هه‌یه و له شاری چینگداوی كه‌ناراوه‌كانی ڕۆژهه‌ڵاتی چین به‌رهه‌م ده‌هێنرێ و چاوه‌ڕوانیش ده‌كرێ، یه‌كه‌م گه‌شتی له ماوه‌ی پێنج تا 10 ساڵی داهاتوو پێ ئه‌نجام بدرێت، ئه‌وكاته‌ی هه‌موو كاره‌كانی به‌رهه‌مهێنان و دروستكردنی ته‌واو ده‌بن.\nبه‌هۆی فره‌وانی خاكی چین، یه‌كێك له گرفته گه‌وره‌كانی به‌یه‌كبه‌ستنه‌وه‌ی وڵاته‌كه نه‌بوونی تۆڕێكی خێرا و فره‌وانی هاتوچۆیه، بۆ ئه‌و مه‌به‌سته‌یش حكوومه‌تی چین به‌رده‌وام بیری له په‌ره‌پێدانی كه‌رتی گواستنه‌وه له ڕێی هێلی ئاسنین كردووه‌ته‌وه و له چه‌ند ساڵی ڕابردوویش پێشكه‌وتنی گه‌وره له‌و بواره هاته دی.\nالسابق: ڤه‌كۆلينه‌كا زانستى: پلێن گەرمێ ل باكوورێ جيهانێ به‌ره‌ف بلندبوونێ ڤه دچن\nالتالى: نڤيسينگه‌ها لالش بێبانێ 28 قوتابيێن سه‌ركه‌فتى خه‌لاتكرن\nپزیشکێن بریتانیا: ڤاكسینێ كۆرۆنایێ بۆ زارۆكێن 12-15 پێدڤى ناكه‌ت\nڤه‌خوارنێن زيان به‌خش زيانێن مه‌زن دگه‌هينه له‌شێ مرۆڤى\nل بۆشایا ئاسمانێ وێنەیەكى عه‌ردى دئێته گرتن\nژەهرا مارى بۆ چارەسەركرنا تووشبوويێن كۆرۆنايێ دئێته بكارئينان


ماڵپەری فیردەوس | پرسیار // ئایا لەدوای سوێند خواردن ئەگەربلێت : (( إن شاء الله)) پاشان سوێند بشكێنی كەفارەت دەدەیت ؟؟ ئایا دەبێت لە دوای سوێند خواردن یەكسەر إن شاء الله بلێیت؟\nسەردێری پرسیار:پرسیار // ئایا لەدوای سوێند خواردن ئەگەربلێت : (( إن شاء الله)) پاشان سوێند بشكێنی كەفارەت دەدەیت ؟؟ ئایا دەبێت لە دوای سوێند خواردن یەكسەر إن شاء الله بلێیت؟\nبەرواری دانان :2018-10-08 کۆدی پرسیار:418\nپرسیار // ئایا لەدوای سوێند خواردن ئەگەربلێت : (( إن شاء الله)) پاشان سوێند بشكێنی كەفارەت دەدەیت ؟؟ ئایا دەبێت لە دوای سوێند خواردن یەكسەر إن شاء الله بلێیت؟\nوەلام // هەموو زانایان یەك دەنگن لەسەر ئەوەی ئەگەر كەسێك یەكسەر دوای سوێند خواردن بلێت : (( ان شاء الله )) پاشان سوێندەكە بشكێنێت هيچ تاوانی لەسەر نی یە و كەفارەت نادات ، بەلگە :\nعن ابن عمر رضی الله عنها ان رسول الله صلی الله علیه و سلم قال: (( من حلف علی یمین فقال : إن شاء الله ، فلا حنث علیه )) رواە ابوداود (۳۲٦٠) ، الترمذی ( ۱٥۳۱) ، واتە هەر كەسێك سوێند بخوات و بلێت : إن شاء الله هیچ تاوانی لە سەر نی یە و كەفارەت نادات .\nابن عبدالبر ڕحمەتی خوای لێ بێت دەفەرمووێت : (( هەموو زانایان یەك دەنگن لەسەر ئەوەی ئەگەر سوێند بخۆیت یەكسەر لە دوای سوێندەکە بلێیت : إن شاء الله تاوانی لەسەر لادەچێت و كەفارەت نادات )) الاستذكار ج٥ لاپەڕە ۷٠\nهەروەها ابن رشد و خطابی و چەند زانای تر إجماع نقل دەکەن .\nزۆربەی زانایان دەلێن مەرجە بە زمان (إن شاءالله) بلێیت چونكە لە فەرموودەكە دا دەفەرمووێت : (( فقال : إن شاء الله )) ئەگەر بەزمان نەلێت تەنها بە دل بلێت هيچ سودی نی یە .\nابن عثیمین ڕحمتی خوای لێ بێت دەفەرمووێت : (( مانای فەرموودەكە ئەوە دەگەیەنێت كە دەبێت ان شاء الله تەنها بە زمان بگوترێ ، تەنها نیەت هیچ سوودی نی یە واتا تەنها بە دل ان شا ء الله بلێت سودی نی یە ، ئەگەر بلێت والله فلانە شت دەکەم و مەبەستی ان شاء الله بێت ئەمە سودی نی یە لەبەر فەرموودەی پێغەمبەر درودو سەلامی خوای لەسەر بێت کە دەفەرمووێت : فقال إن شاء الله )) شرح بلوغ المرام ج ۱٤ لاپەڕە ٤۲٦.\nسەبارەت بەوەی ئایا مەرجە لە دوای سوێند خواردن دەبێت بلێی ان شاء الله یان ماوش هەبێت دروستە ، لەم بابەتە جیاوازی هەیە لە نێوان زانایان سێ وتە هەیە :\nیەكەم / زۆربەی زانایان دەلێن مەرجە إن شاء الله یەكسەر بگوترێت لە دوای سوێند خواردن بێ ئەوەی ماوە بكەوێتە نێوانیان ، بە بەلگەی :\n( ۱ ) فەرموودەی ابن عمر رضی الله عنها قال : (( فقال : إن شا ء الله ....)) دوای سوێند وتی ( فقال ) دەبێت یەكسەر إن شاء الله بلێیت چونکە (فاء ) كە بە مانایی الترتیب باتصال دێت ، واتە دەبێت یەکسەر بەدوای سوێند بلێیت ان شاء اللە .\n( ۲ ) ئەگەر یەكسەر إن شاء الله دوای سوێند خواردن نەگوترێت ماوەك بكەویتە نێوانیان ئەوا دەبێتە دوو ڕستەی لێك جیاواز .\nابن عثیمین ڕەحمەتی خوای لێ بێت دەفەرمووێت : (( دەبێت ئیلا دوای سوێند خواردن بلێیت لەبەر فەرموودەی پێغەمبەر درودو سەلامی خوای لەسەر بێت دەفەرمووێت : فقال ان شاءالله ، ئەگەر ماوەیەك كەوتە دوای سوێند ئەوا سودی نی یە ئەگەر إن شاء الله بگوترێت ، چونكە ئەگەر ماوە هەبوو لە نێوانیان ئەوا ڕستە پێکەوە نی یە ئەگەر پێكەوە نەبوو ئەوا دەبێتە دوو ڕستە نەک یەک ڕستە بۆ نموونە : ئەگەر کەسێک بلێت : والله سەردانی ئەو فلانە کەس دەکەم بە شەو ، دوای یەك چارێك ( ۱٥ دەقە) وتی ان شاء الله ئەوا سوودی نی یە بۆی )) شرح بلوغ المرام ج۱٤ لاپەڕە ٤۲٦\nدووەم / هەندێك زانا دەلێن مەرج نیە یەكسەر لە دوای سوێند خواردن بلێیت إن شاء الله ، دروستە ٳن شاءالله بلێیت دوای سوێند خواردن بەلام ماوەكی زۆر تێنەپەڕ نەبووبێت لە دوای سوێند خواردنەکە ، كەئەمە وتەی طاوس ، اوزاعی ، وتەیەکە لە وتەكانی احمد ، ابن تیمیە ، ..... هتد ، بە بەلگەی :\n( ۱ ) عن ابن عباس رضی الله عنها أن رسول الله صلی الله علیە و سلم (( والله لأَ غزون قريشا))وفی بعض الروایات : ثم سكت ، ثم قال : ان شاء لله )) رواە ابوداود (۳۲۷۸) ، واتە : واللە غەزا لەگەل قورەیش دەكەم پاشان بێدەنگ بوو ، پاشان وتی ان شاء الله .\n( ۲ ) عن ابن عباس رضی الله عنها ٲن رسول الله صلی الله علیە وسلم قال : (( إن هذا البلد حرمە الله یوم خلق السموات ..... لا یختلی خلا .....)) فقال العباس ٳلا الٳذخر ، فانە لقیننا و بیوتنا ، فقال النبي صلی الله علیە وسلم : (( الا الٳذخر )) رواە البخاری (۱۸۳۲) مسلم (۱۳٥۳) ، لەم فەرموودەیە یەكسەر نەی وتووە : (( ٳلا الٳذخر )) بەلكو ماوە كەوتۆتە نێوانیان .\nسێیەم / هەندێک زانا دەلێن دروستە ان شاء الله بلێیت ئەگەر ماوەكی زوریش بەسەری دا تێپەربووبێت كە ئەمە وتەی ابن عباس ، مجاهد ، سعید بن جیبر ، ............ هتد\nخوای گەورە دەفەرمووێت :"وذكر ربك إذا نسیت (۲٤)" الكهف ابن عباس دەفەرمووێت : ئەگەر شتێكت وت نەتوت انشاء الله ، ئەو كاتی إن شاء الله بلێ كە بە بیرت هاتەوە .\nووتەی ڕاست وتەی یەكەمە كە وتەی زۆربەی زانایانە .\nپوختەی وەلام زانایان دەلێت :\n( ۱ ) هەموو زانایان یەك دەنگن ئەگەر دوای سوێند خواردن یەكسەر ان شاء الله بلێیت و دوای سوێند بشكێنیت تاوانبار نابیت و كەفارەت نادەیت .\n(۲) زۆربەی زانایان دەلێن دەبێت ان شاء الله بەزمان بگوترێت بە دل تەنها بەس نی یە .\n( ۳ ) ئەگەر ماوەیەكی زۆر بەسەر سوێند خواردن دا بڕوات پاشان ان شاء الله بلێت سودی نیە .\n( ٤ ) ئەگەر ماوەیەكی كەم بە سەر سوێند خواردن دا بروات ئینجا ٳن شاء الله بلێت لەسەر وتەی هەندێك زانا دروستە بەلام وتەی زۆربەی زانایان نزیكترە . واللە ٲعلم .


ئەمریكا ب بومبەبارانكرنێ بەرسڤا گروپێن سەر ب ئیرانێ ڤە ددەت | DUHOK TV\nHome دەنگ و باس ئەمریكا ب بومبەبارانكرنێ بەرسڤا گروپێن سەر ب ئیرانێ ڤە ددەت\nئەمریكا ب بومبەبارانكرنێ بەرسڤا گروپێن سەر ب ئیرانێ ڤە ددەت\nئه‌مریكا وه‌ك به‌رسڤه‌ك بۆ ئیرانێ، چه‌ندین بنگه‌هێن میلیشیاتێن شیعی یێن ل سووریێ بۆمبه‌بارانكرن.\nهێزێن ئه‌مریكا چه‌ندین بنگه‌هێن میلیشیاتێن شیعى یێن نێزیك ئیرانێ بۆمبه‌بارانكرن، جۆ بایدن، سه‌رۆكێ ئه‌مریكا ژی دڤى بیاڤى دا راگه‌هاند؛ هێرشێن سه‌ر گروپێن چه‌كدارێن شیعى ل ده‌ڤه‌را بووكه‌مال یا روژهه‌لاتێ سووریێ، په‌یامه‌كه بۆ ئیرانێ دا كو بزانیت، كریارێن وێ بێ سزا ده‌رباز نابن.\nئیدارا بایدنی راگه‌هاند، ئه‌و بۆمبه‌بارانكرنا شڤێدێ ل چه‌ند بنگه‌هێن میلیشیاتێن شیعى هاتیه‌كرن به‌رسڤه‌ك بو ، بو هێرشێن مووشه‌كى یێن سه‌رب هێزێن ئه‌مریكا وهه‌ڤپه‌یمانێن وان ل عیراقێ كو مه‌ره‌م پێ هێرشێن ناڤه‌راستا ڤێ هه‌یڤێ بوون ل هه‌ولێرێ.\nدوهى و شڤێدى فرۆكێن ئه‌مر‌یكا هێرشێن ئه‌سمانی كرینه سه‌ر چه‌ندین بنگه‌هێن میلیشیاتێن شیعان د ناڤبه‌را سووریا و عیراقێ، و ئه‌و گروپێن چه‌كدارێن سه‌ر ب ئیرانێ بۆ ڤه‌گوهاستنا چه‌ك و پێدڤیێن سه‌ربازی و هێزێن مرۆڤى ل وان ده‌ڤه‌ران كار دكه‌ن.


گڕکان و بومەلەرزە؟\nچەند ڕۆژێک لەمەوبەر لە تۆڕە کۆمەڵایەتییەکانی عێراق گرتەیەکی ڤیدیۆیی بڵاوکرایەوە کە تێیدا ئاگر و دۆکەڵ لە درز و قڵیشی زەوی لە ناوچەیەکی پارێزگای نەجەف لە باشوری عێراق بڵاوبووە، ئەمڕۆ تیمێکی زانستی عێراقی چونە ئەو شوێنەوە ئاشکرایانکرد، ئەوەی ڕوویداوە "گڕکان و بومەلەرزە نەبووە، بەڵکو تەنها سوتانی ماددەی ئەندامی بووە".\nئەمڕۆ، 19ى تەموزی 2020، تیمێکی زانستی بەشی جیۆلۆجی سەر بە زانکۆی کوفە لە نەجەف سەردانی ناوچەی "مێرگی روهبان"یان کرد کە 73 کیلۆمەتر دورە لە ناوەندی پارێزگای نەجەفەوە، بۆ لێکۆڵینەوە لە هۆکاری بەرزبوونەوەی ئاگر، گاز و دوکەڵ لە درزوقڵیشی زەوی ئەو ناوچەیە".\nبەپێی لێکۆڵینەوەى تیمەکە، "هۆکاری بەرزبوونەوەی ئاگر و دوکەڵەکە سوتانی ماددەی ئەنداامی بووە کە بە مەودایەکی نزیک لەژێر زەوی ئەو ناوچەیەدا بووە".\nئەو تیمە ڕەتیکردەوە "چالاکی بومەلەرزە یان گڕکانێکی خامۆش لە ناوچەکە ڕووی دا بێت".\n"پێشبینی دەکەن ئاگرکەوتنەوە دەستی مرۆڤ تێدابێت و دروستکراو بێت".\nتیمەکە ئەوەشی ڕوونکردەوە کە "لە ساڵی 2010وە ئەو ناوچەیە لەژێر چاودێریدایە و چەند جارێکی تریش ڕووداوی ئاگرکەوتنەوە تێیدا ڕوویداوە کە ئەوەش بەهۆی وشکبوونی زەوی ناوچەکەوەیە، ئەوەش وادەکات ماددە ئەندامییەکانی بە تێپەڕبوونی کات بچنە ناو ناخی ئەو قڵیشانەوە و پاشانیش بەهۆی بەرزبوونەوەی پلەی گەرماوە گڕبگرن".


کێنز بە ئینگلیزی: Cairns و بە خوێندنەوەی یەکێکە لە شارەکانی\nⓘ کێنز بە ئینگلیزی: Cairns و بە خوێندنەوەی یەکێکە لە شارەکانی ویلایەتی کوینزلەند لە وڵاتی ئوسترالیا. ناوی ئەم شارە لە ناوی کەسێک بە ناوی ویلیام وێڵینگتۆن کێنز ەوە ..\nداروین لە نزیک کەنداوی بیگل و دەریای تیمۆر بنیاد نراوە و ١٦٦٠ کیلۆمەتری چوارگۆشە پانتایی هەیە. دانیشتوانی داروین لە ساڵی ٢٠٠٥ دا ١١١٣٠٠ کەس بووە. ئەم شارە لە ڕووی سەربازییەوە گرینگی هەیە و چەند بنکەی سەربازی لێیە. هەروەها کێڵگەی گیانلەبەری ئاوی وەکوو کرۆکۆدایل و ماسی یەکێکە لە سەرچاوە داهاتییەکانی ئەم شارە. لە دەورووبەری داروین پارکی پارێزراوی زۆری لێیە کە بە هۆی هەبوونی تیمساحی مەترسی دار ناوبانگی هەیە. زانکۆی چارلزی داروین گرینگترین ناوەندی خوێندنی باڵای ئەم شارەیە.\nکێنز بە ئینگلیزی: Cairns و بە خوێندنەوەی یەکێکە لە شارەکانی ویلایەتی کوینزلەند لە وڵاتی ئوسترالیا. ناوی ئەم شارە لە ناوی کەسێک بە ناوی ویلیام وێڵینگتۆن کێنز ەوە هاتووە، ئەو دواتر بوو بە پارێزگاری ویلایەتی کوینزلەند.\n1. لەبارەی کێنز\nدانیشتوانی ئەم شارە زیاترە لە ١٢٨ هەزار کەس کە ١٤چواردەهەمین شاری گەروەی ئوسترالیا هەژمار دەکرێ. کێنز خاوەنی لقێکی کۆمەڵە زانکۆکانی جێیمز کۆکە.\nدوای کۆتای شەڕی جیهانی دووەم ، شارەکە بەرە بوو بە ناوەندی توریزم و کردنەوەی فرۆکەخانەی نێودەوڵەتی کێنز لە ساڵی ١٩٨٤ دا شارەکەی کرد بە یەکێک لە ناوەندەکانی توریزم و گەشتیاری باکووری ئوسترالیا.\n3. پێکهاتەی شاری\n4. کەش و هەوا\n6. گواستنەوە و گەیاندن\n6.1. گواستنەوە و گەیاندن هات و چۆی گشتی\nهات و چوونی گشتی ئەم شارە لە ڕێگای ئۆتۆباس و مینیباس دەکرێت کە لە ناوەندی شار دەگاتە خاڵەکانی تر. خزمەتگووزاری تاکسیش بۆ هاووڵاتیان بەردەستە.\n6.2. گواستنەوە و گەیاندن هاتو چۆی هێڵی ئاسنین\n6.3. گواستنەوە و گەیاندن فرۆکەخانە\nفرۆکەخانەی نێودەوڵەتی کێنز لە ٧ کیلۆمەتری ناوەندی شار، خاوەنی پلەی ٧حەوتەم لە ڕێژەی فڕینی ناوخۆ و ٦شەشەم لە ڕێژەی فڕینەکانی دەرەوەیە. لە ساڵی ٢٠٠٥-٢٠٠٦ دا نزیکەی ٣،٦٧ ملیۆن گەشتیاری ناوەخۆ و دەرەوەی ئوسترالیا کەڵکیان لەم فرۆکەخانە وەرگرتووە.\n6.4. گواستنەوە و گەیاندن بەندەر\nکارگۆی بەندەری کێنز ساڵانە ١،١٣ میلیۆن تۆن شت و مەک بەخۆی دا تێدەپەڕێنێ کە نزیکەی ٩٠٪ی ئەوانە شت و مەکی بازرگانی و گشتین، وەکوو شەکر، کوودی کیمیاوی، کازی ئاوی و هتد.\n7. شارە خووشکەکانی


"شەپۆلێکی دیکەی باران بارین روو لە هەرێم دەکات"\nبەڕێوەبەری گشتیی کەشناسی و بوومەلەرزەزانیی هەرێمی کوردستان، فازڵ ئیبراهیم وتی: "بارانبارینی ئەمساڵ جیاوازبوو لەگەڵ ساڵانی دیکە بە هۆی ئەوەی ئەمساڵ باران بارین دواکەوت و ئەمەش دلەڕاوکیی لە لایەن جووتیاران دروستکرد کە ببێتە هۆی زیادبوونی ئەگەرەکانی وشکەساڵی، بەڵام بە هۆی ئەوەی لە دوو رۆژی رابردوودا شەپۆلێکی باران سەرجەم ناوچەکانی هەرێمی کوردستانی گرتووەتەوە، ئەمەش وایکرد ئەگەرەکانی وشکەساڵی کەمتربێتەوە، بەتایبەت لە سنووری پارێزگای سلێمانی کە لە ئێستادا رێژەی باران بارین نزیک بووەتەوە لەو بڕەی کە ساڵی رابردوو باریووە".\nسەبارەت بە رێژەی باران بارین لە پارێزگاکانی هەرێمی کوردستان، فازڵ ئیبراهیم وتی: "رێژەی باران بارین لە پارێزگاکانی هەرێمی کوردستان لە دوو رۆژدا بەم شێوەیە بووە کە لە پارێزگای هەولێر، شەوی رابردوو، بڕی ١٢ ملـلیمەتر باران باریووە کە کۆی گشتی ئەمساڵ تا ئەمڕۆ بووەتە ١١٤ ملـلیمەتر ئەمە لە کاتێکدا کە ساڵی پار ١٧٩ ملـلیمەتر باران باریبوو، کەواتا جیاوازییەکی زۆر نییە بە بەراورد بە ساڵی پار، هەروەها لە پارێزگای سلێمانی، شەوی رابردوو، ٦٤،٦ ملـلیمەتر باران باریووە کە کۆی گشتی ئەمساڵ تا ئەمڕۆ بووەتە ٢٧٤،٩ ملـلیمەتر، ساڵی رابردوو بڕی ٢٩٠ ملـلیمەتر باران باریبوو. لە پارێزگای دهۆکیش شەوی رابردوو بڕی ١٧،٥ملـلیمەتر باران باریووە کە کۆی گشتی ئەمساڵ تا ئەمڕۆ بووەتە ١٥٥ ملـلیمەتر و ساڵی رابردووش بڕی ٢٠٨ ملـلیمەتر باران باریبوو. لە پارێزگای کەرکووکیش شەوی رابردوو بڕی ٤،٢ ملـلیمەتر باران باریوە کە کۆی گشتی ئەمساڵ تا ئەمڕۆ بووەتە ٥٦ ملـلیمەتر و ساڵی رابردووش بڕی ١٢٨ ملـلیمەتر باران لەم ناوچەیە باریوە، هەروەها لە پاریزگای هەڵەبجەش شەوی رابردوو بڕی ٥ ملـلیمەتر باران باریووە کە کۆی گشتی ئەمساڵ تا ئەمڕۆ بووەتە ١٣٧ ملیمەتر و ساڵی رابردووش بڕی ٢٢١ ملیمەتر باران باریبوو".\nلەبارەی رەوینەوەی مەترسی وشکەساڵی لە هەرێمی کوردستان، فازڵ ئیبراهیم وتی: "بێگومان دەبێت هێڵەکانی باران بارین لە یەکتر جیابکەینەوە، چونکە جیاوازی هەیە بە هۆی جوگرافیای ناوچەکە بەتایبەت لە رووی كشتوکاڵییەوە، بۆ نموونە لە ناوچەی گەرمیان رەنگە باران بارین نەتوانرێت سوودی لێ ببینرێت لە رووی کشتوکاڵییەوە چونکە لەوێ کاتەکە درەنگە، بەڵام بە دڵنیاییەوە لە ناوچەکانی دیکەی هەرێمی کوردستان ئەو بارانبارینە سوودی هەیە بۆ کەرتی کشتوکاڵی".\nهاوکات سەبارەت بە کاریگەری بارانبارین لەسەر بەنداوەکان، بەڕێوەبەری گشتیی کۆگا و بەنداوەکان لە ھەرێمی کوردستان، ئەکرەم ئەحمەد وتی: "بە هۆی ئەوەی ماوەی دوو رۆژە باران بارین دەستی پێکردووە، هێشتا ناتوانین داتایەکی دروست بخەینەڕوو کە ئەو بارانبارینە تا چەند کاریگەری لەسەر بەنداوەکان دەبێت، بۆیە لە چەند رۆژی داهاتوودا دەتوانین ئەو بڕە دەستنیشان بکەین".


چوار هاووڵاتیی پیرانشاری بۆ ئیتلاعاتی سپای ورمێ ڕاگوێزران\n13:52 - 2 بەفرانبار 2718\nئاژانسی کوردپا: چوار هاووڵاتیی کورد خەڵکی شاری پیرانشار دوای دەسبەسەرکرانیان بۆ گرتنگەی ئیدارەی ئیتلاعاتی سپای پاسداران لە ورمێ ڕاگوێزران.\nبەپێی هەواڵی گەیشتوو بە ئاژانسی هەواڵدەریی کوردپا، چوار هاووڵاتیی کورد بە ناوەکانی \_"باپیر بەرزە، ئەسعەد مەحموودی، شێرکۆ عەلیمحەممەدی و کەیوان نژادڕەسووڵ\_"، خەڵکی شارستانی پیرانشار دوای دەسبەسەرکرانیان بۆ گرتنگەی ئیدارەی ئیتلاعاتی سپای پاسدارانی ورمێ ڕاگوێزران.\nسەرەڕای بەدواداچوونی بنەماڵەی ئەو دەسبەسەرکراوانە بۆ ئاگاداریی لە چارەنووسی کوڕەکانیان؛ هەتا ئێستا هیچ وڵامێکیان پێ نەدراوەتەوە. هاوکات هێزە ئیتلاعاتییەکان بۆ وەرگرتنی دانپێدانانی زۆرەملێ، ئەو چوار هاووڵاتییە کوردەیان ئەشکەنجە داوە.\nئەو چوار کەسە مانگی سەرماوەزی ئەمساڵ، بە تۆمەتی \_"هاوکاریی لەگەڵ یەکێک لە حیزبە کوردییەکانی ئۆپۆزیسیۆنی حکوومەتی ئێران\_"، لە لایەن هێزەکانی ئیتلاعاتەوە دەسبەسەر کراون.\nلەو پێوەندییەدا، ٢٠ی سەرماوەزی ئەمساڵ، لاوێکی کورد بە ناوی \_"سلێمان محەممەدنژاد\_"، تەمەن ٢٠ ساڵ، خەڵکی گوندی \_"گەرگوول\_" سەر بە شاری پیرانشار، لە لایەن ئیتلاعاتی سپای پاسدارانەوە دەسبەسەر کرا.